 100%ސަރުކާރު ހިއްސާވާ ކުންފުނިތަކުގެ މޮޑެލް އާޓިކަލްސް – ވ. 1.0 (ޑްރާފްޓް)
`
[ކުންފުނީގެ ނަން] ލިމިޓެޑްގެ ހިންގާ ގަވާއިދު
އަމަލުކުރަން ފެށުނު ތާރީޚް: ( )
	ފުރަތަމަ ބައި – އާންމު މާއްދާތައް

	ތައާރަފު
	1.
	(ހ)
	މިއީ، [ކުންފުނީގެ ނަން] ލިމިޓެޑްގެ ހިންގާ ގަވާއިދެވެ. 

	
	
	(ށ)
	މި ހިންގާ ގަވާއިދަކީ، (ތާރީޚު) ގައި ކުންފުނީގެ ޑިރެކްޓަރުންގެ ބޯޑުން ފާސްކޮށް (ތާރީޚު) ގައި ކުންފުނީގެ ހިއްސާދާރުގެ ޚާއްޞަ ޤަރާރު ނަންބަރު (ޤަރާރު ނަންބަރު ލިޔުމަށް) ފާސްކޮށްފައިވާ [ކުންފުނީގެ ނަން] ލިމިޓެޑްގެ ހިންގާ ގަވާއިދެވެ.

	ކުންފުނީގެ ނަން
	2.
	(ހ)
	[ކުންފުނީގެ ނަން] ލިމިޓެޑްގެ ނަމަކީ [ކުންފުނީގެ ނަން] ލިމިޓެޑް އެވެ. އަދި ކުރުކޮށް [ކުރުކޮށް ކިޔޭ ނަން] ނުވަތަ [ކުންފުނީގެ ނަން] ލޓޑ. މިފަދައިން ބޭނުންކޮށްފައިވީނަމަވެސް، އެ ހުރިހާ ނަމެއް ނިސްބަތްކުރެވެނީ [ކުންފުނީގެ ނަން] ލިމިޓެޑްއަށެވެ.

	
	
	(ށ)
	އިނގިރޭސި ބަހުން ކުންފުނީގެ ނަން ލިޔެވޭނީ [Company Name] Limited ނުވަތަ [Company Name] Ltd. މިފަދައިންނެވެ.

	ކުންފުނީގެ ބާވަތް
	3.
	(ހ)
	[ކުންފުނީގެ ނަން] ލިމިޓެޑްއަކީ، [ޤަރާރު ފާސްކުރެވުނު ތާރީޙް]) ގައި ރައީސުލްޖުމްހޫރިއްޔާގެ ނަންބަރު:[ރައީސުލްޖުމްހޫރިއްޔާގެ ޤަރާރު ނަންބަރު] ޤަރާރުން އުފައްދާފައިވާ، ޤާނޫނު ނަންބަރު 2023/7 (ކުންފުނީގެ ޤާނޫނު)ގެ [ 6 ވަނަ މާއްދާގައި ބަޔާންކުރާފަދަ ސަރުކާރުގެ ] ކުންފުންޏެކެވެ.

	
	
	(ށ)
	މި މާއްދާގެ (ހ) ގައި ބަޔާންކުރާ ކުންފުނީގެ ބާވަތަށް އެއްވެސް ބަދަލެއް ގެނެވޭނީ ޤާނޫނުގައި ބަޔާންކުރާ ގޮތުގެމަތިން، ކުންފުނީގެ އާންމު ޖަލްސާއެއް ބާއްވައި ކުންފުނީގެ ހިއްސާދާރުން ފާސްކުރާ ކުންފުނީގެ ހިއްސާދާރުންގެ ޚާއްޞަ ޤަރާރަކުންނެވެ.

	ކުންފުނީގެ ރަޖިސްޓަރީކުރެވިފައިވާ އެޑްރެސް
	4. 
	(ހ)
	ކުންފުނި ރަޖިސްޓްރީކުރެވިފައިވާ އެޑްރެހަކީ:
0 ވަނަ ފަންގިފިލާ، އިމާރާތް،
މަގު
މާލެ، ދިވެހިރާއްޖެ

	
	
	(ށ)
	ކުންފުނި ރަޖިސްޓަރީކުރެވިފައިވާ އެޑްރެހުގެ އިތުރުން، ކުންފުނީގެ ސަރވިސް އެޑްރެހެއްގެ ގޮތުގައި ވަކި އެޑްރެހެއް ކުންފުނީގެ ޑިރެކްޓަރުންގެ ބޯޑުން ފާސްކުރާ ގޮތެއްގެމަތިން، އަދި ޤާނޫނާ އެއްގޮތްވާ ގޮތުގެމަތިން ކަނޑައެޅިދާނެއެވެ. 

	ކުންފުނީގެ ސިއްކަ
	5.
	(ހ)
	ކުންފުނީގެ ސިއްކަ މި ގަވާއިދުގެ ޖަދުވަލު-1 ގެ ގޮތުގައި ހިމަނާފައިވާނެއެވެ.

	
	
	(ށ)
	ކުންފުނީގެ ރަސްމީ އެންމެހައި ލިޔެކިޔުންތަކާއި، ކުންފުނީގެ ފަރާތުން ތަސްދީޤުކުރާ އެންމެހައި ލިޔެކިޔުންތަކާއި އެއްބަސްވުންތަކުގައި ކުންފުނީގެ ސިއްކަޖަހަންވާނެއެވެ.

	
	
	(ނ)
	ކުންފުނީގެ ސިއްކަ ރައްކާތެރިކަމާއެކު ބެލެހެއްޓުމާ ގުޅޭގޮތުން އަޅަންޖެހޭ ފިޔަވަޅުތަކާއި، އަދި ކުންފުނީގެ ސިއްކަ ބޭނުންކުރުމުގެ ހުއްދަ ދެވިފައިވާ ފަރާތްތައް ކުންފުނީގެ ޑިރެކްޓަރުންގެ ބޯޑުން ފާސްކުރާ އުސޫލެއްގެ ދަށުން ކަނޑަޅަންވާނެއެވެ.

	ކުންފުނީގެ އެއްބަސްވުންތައް
	6.
	އެހެން ގޮތަށް ސާބިތުނުކުރެވޭހާ ހިނދަކު، ކުންފުނީގެ ސިއްކަ ޖަހާފައިވާ އަދި ކުންފުނިން ހުއްދަދީފައިވާ ފަރާތެއް ކުންފުނީގެ ފަރާތުން ސޮއިކޮށް ތަޞްދީޤުކޮށްފައިވާ އެންމެހައި އެއްބަސްވުންތަކާއި ލިޔެކިޔުންތައް ބެލޭނީ، އަދި ނިސްބަތްކުރެވޭނީ، ކުންފުނިން ތަސްދީޤުކޮށްފައިވާ ކުންފުނިން ޒިންމާވާ އެއްބަސްވުންތަކެއް ނުވަތަ ލިޔެކިޔުންތަކެއްގެ ގޮތުގައެވެ. 

	ދެވަނަ ބައި – ކުންފުނީގެ ހިއްސާ، ދަރަނ އަދި ހިއްސާގެ އޮނިގަނޑު

	ކުންފުނީގެ ރައުސްމާލު 
	7.
	ކުންފުނީގެ ރައުސްމާލަކީ، ކުންފުނީގެ އަސާސީ ގަވާއިދުގައި ކުންފުނީގެ ރައުސްމާލުގެ ގޮތުގައި ބަޔާންކޮށްފައިވާ މިންވަރެވެ.

	ކުންފުނީގެ ރައުސްމާލަށް ބަދަލު ގެނައުން
	8.
	(ހ)
	ކުންފުނީގެ ރައުސްމާލު އިތުރުކުރުމާއި މަދުކުރުން ހިމެނޭހެން ކުންފުނީގެ ރައުސްމާލަށް އެއްވެސް ބަދަލެއް ގެނެވޭނީ، ކުންފުނީގެ ޤާނޫނުގައި ބަޔާންކުރާ ޢިޖުރާޢަތުތަކާއި އެއްގޮތަށް ކުންފުނީގެ ހިއްސާދާރުން ފާސްކުރާ ހިއްސާދާރުންގެ ޚާއްޞަ ޤަރާރަކުންނެވެ.

	
	
	(ށ)
	ކުންފުނީގެ ރައުސްމާލަށް އެއްވެސް ބަދަލެއް ގެނެވިއްޖެނަމަ، އެ ބަދަލެއް ގެނެވޭ ތާރީޚުން ފެށިގެން ގިނަވެގެން 30 (ތިރީސް) ދުވަހުގެ ތެރޭގައި އެ ބަދަލެއްގެ މަޢުލޫމާތު ރަޖިސްޓްރާރ އޮފް ކޮމްޕެނީޒްއަށް ކުންފުނީގެ ސެކެޓްރީ އަންގަންވާނެއެވެ.

	ކުންފުނީގެ ހިއްސާ އަދި ހިއްސާ އެކަށައެޅުން
	9.
	(ހ)
	ކުންފުނީގެ އެންމެހައި ހިއްސާއަކީ، އޯޑިނަރީ ހިއްސާއެވެ.

	
	
	(ށ)
	ކުންފުނީގެ ހިއްސާ އެކަށައެޅުމާއި، ހިއްސާގެ އޮނިގަނޑަށް ބަދަލުގެނައުމާއި، ހިއްސާގެ އަގު އަދާކުރާނޭ މުޤާބިލު ކަނޑައެޅުމާއި ހިއްސާއާ ގުޅިގެން ހިއްސާދާރަށް ލިބިދެވޭ ޙައްޤުތަކަށް އެއްވެސް ބަދަލެއް ގެނެވޭނީ، އެފަދަ ބަދަލެއް ގެނައުމަށް ކުންފުނީގެ ޑިރެކްޓަރުންގެ ބޯޑުން ފާސްކޮށްގެން ހުށަހަޅާ ހުށަހެޅުމެއްގެ މައްޗަށް ބިނާކޮށް ކުންފުނީގެ ހިއްސާދާރުންގެ ޚާއްޞަ ޤަރާރަކުން ފާސްކޮށްގެންނެވެ.

	ކުންފުނީގެ ހިއްސާ ގަތުމަށް މާލީ އެހީދިނުން މަނާވުން
	10.
	ކުންފުނީގެ އެއްވެސް ހިއްސާއެއް ގަތުމަށް ކުންފުނީގެ ފަރާތުން އެއްވެސް ފަރާތަކަށް މާލީ އެހީތެރިކަން ސީދާގޮތުން ނުވަތަ ނުސީދާގޮތުން ވިޔަސް ފޯރުކޮށްދީގެން ނުވާނެއެވެ.

	ހިއްސާއަށް އަގު ދެއްކުން 
	11.
	ކުންފުނީގެ ހިއްސާ ދޫކުރެވިފައިވާ ހިއްސާދާރުން، ކުންފުނީގެ ޑިރެކްޓަރުންގެ ބޯޑުން އަންގާ ގޮތެއްގެމަތިން، ކުންފުނީގެ ހިއްސާއަށް އަގު އަދާކުރަންވާނެއެވެ. 

	ހިއްސާގެ ސެޓިފިކެޓް ދޫކުރުން
	12.
	ކުންފުނީގެ ހިއްސާދާރުންނަށް ދޫކޮށްފައިވާ ހިއްސާތަކުގެ ތެރެއިން ހިއްސާގެ އަގު ފުރިހަމައަށް އަދާކޮށްފައިވާ ހިއްސާތަކަށް ކުންފުނީގެ ޑިރެކްޓަރުންގެ ބޯޑުން ކަނޑައަޅާ އުސޫލެއްގެ ދަށުން ހިއްސާގެ ސެޓިފިކެޓް ދޫކުރަންވާނެއެވެ. 

	ހިއްސާދާރުންގެ ދަފްތަރު އެކުލަވާލައި ބެލެހެއްޓުން
	13.
	ކުންފުނީގެ ހިއްސާ އެކަށައަޅާފައިވާ ގޮތާއި ކުންފުނީގެ ހިއްސާއަށް އެކިފަހަރު މަތިން ގެނެވޭ ބަދަލުތައް ތާރީޚާއެކު ރެކޯޑުކުރެވޭ ގޮތަށް ކުންފުނީގެ ހިއްސާދާރުންގެ ދަފްތަރެއް ކުންފުނީގެ ޑިރެކްޓަރުން އެކުލަވާލައި ބަލަހައްޓަންވާނެއެވެ.

	ހިއްސާ ބަދަލުކުރުމާއި ވިއްކާލުން
	14.
	(ހ)
	ކުންފުނީގެ އެއްވެސް ހިއްސާއެއް ދިވެހި ސަރުކާރު ފިޔަވައި އިތުރު އެއްވެސް ފަރާތަކަށް ބަދަލުކުރެވޭނީ ނުވަތަ ވިއްކާލެވޭނީ، ޤާނޫނު ނަންބަރު 2013/3 (ދައުލަތުގެ ވިޔަފާރި ތަންތަން ޕްރައިވަޓައިޒްކުރުމާއި ކޯޕަރަޓައިޒްކުރުމާއި އަދި މޮނިޓަރކޮށް އިވެލުއޭޓްކުރުމުގެ ޤާނޫނު) ގައި ބަޔާންކުރާ ގޮތުގެމަތިން ޕްރައިވަޓައިޒޭޝަން އެންޑް ކޯޕަރޭޝަން ބޯޑުން ކަނޑައަޅާ ގޮތެއްގެމަތިންނެވެ.

	
	
	(ށ)
	ކުންފުނީގެ ހިއްސާ، މި މާއްދާގެ (ހ) ގައި ބަޔާންކުރާ ގޮތުގެމަތިން އެކެއްގެ ކިބައިން އަނެކަކަށް ބަދަލުކުރެވޭ ޙާލަތުގައި، ހިއްސާއަށް އަންނަ ބަދަލުތައް ކުންފުނީގެ ހިއްސާދާރުންގެ ދަފްތަރުގައި ރިކޯޑުކުރަންވާނެއެވެ. އަދި އެފަދަ ބަދަލެއް ކުންފުނީގެ ޤާނޫނުގައި ބަޔާންކުރާ ގޮތުގެމަތިން ރަޖިސްޓްރާރ އޮފް ކޮމްޕެނީޒްއަށް އަންގަންވާނެއެވެ.

	ޝެއަރ ޗާޖް 
	15.
	(ހ)
	ކުންފުނީގެ ހިއްސާގެ ތެރެއިން އެއްވެސް މިންވަރެއްގެ ހިއްސާއެއް ރަހުނުކުރެވޭނީ ނުވަތަ ހިއްސާގެ މައްޗަށް އެއްވެސް ޗާޖެއް ނުވަތަ ސެކިއުރިޓީއެއް އުފެއްދޭނީ ކުންފުނީގެ ޑިރެކްޓަރުންގެ ބޯޑުން ފާސްކޮށް، ހިއްސާދާރުންގެ ހުއްދައާއެކުގައެވެ. 

	
	
	(ށ)
	މި މާއްދާގެ (ހ) ގެ ދަށުން ކުންފުނީގެ އެއްވެސް ހިއްސާއެއް ރަހުނުކުރެވޭ ޙާލަތުގައި ނުވަތަ ހިއްސާއެއްގެ މައްޗަށް އެއްވެސް ޗާޖެއް ނުވަތަ ސެކިއުރިޓީއެއް އުފެއްދޭ ޙާލަތުގައި އެކަން ކުންފުނީގެ ޗާޖުތަކުގެ ދަފްތަރުގައި ރިކޯޑުކުރަންވާނެއެވެ. 

	
	
	(ނ)
	މި މާއްދާގެ (ހ) ގައި ބަޔާންކުރާ ގޮތުގެމަތިން ކުންފުނީގެ އެއްވެސް ހިއްސާއެއް ރަހުނުކުރެވޭ ޙާލަތުގައި ނުވަތަ ހިއްސާއެއްގެ މައްޗަށް އެއްވެސް ޗާޖެއް ނުވަތަ ސެކިއުރިޓީއެއް އުފެއްދޭ ޙާލަތުގައި އެކަން ކުންފުނީގެ ޤާނޫނުގައި ބަޔާންކުރާ ގޮތުގެމަތިން ރަޖިސްޓްރާރ އޮފް ކޮމްޕެނީޒްއަށް އަންގަންވާނެއެވެ. 

	ކުންފުނީގެ ދަރަންޏަށް ހިއްސާދާރުން ޒިންމާވުން
	16.
	ކުންފުނީގެ އެއްވެސް ދަރަންޏަކަށް ކުންފުނީގެ ހިއްސާދާރުން ފަރުދީގޮތުން ޒިންމާވާންޖެހޭނީ، އެ ހިއްސާދާރަކަށް ދޫކުރެވިފައިވާ ހިއްސާގެ ތެރެއިން އަގު އަދާކޮށްފައިނުވާ ހިއްސާގެ ނިސްބަތަށް އެކަންޏެވެ. 

	ތިންވަނަ ބައި – ހިއްސާދާރުންގެ އާންމު ޖަލްސާ

	އަހަރީ އާންމު ޖަލްސާ
	17.
	ކޮންމެ އަހަރަކު 1 (އެކެއް) ފަހަރު ކުންފުނީގެ ޤާނޫނާއި ސަރުކާރު ހިއްސާވާ ކުންފުނިތައް ޢަމަލުކުރުމަށް އެކުލަވާލާފައިވާ ކޯޕަރޭޓް ގަވަރނެންސް ކޯޑާއި، އިންޓަރނޭޝަނަލް ބެސްޓް ޕްރެކްޓިސްގެ އުސޫލުތަކާ އެއްގޮތްވާ ގޮތުގެމަތިން ކުންފުނީގެ އަހަރީ އާންމު ޖަލްސާ ބާއްވަންވާނެއެވެ.

	އަހަރީ އާންމު ޖަލްސާގައި ގޮތެއް ނިންމަންޖެހޭ ކަންކަން
	18.
	ކުންފުނީގެ އަހަރީ އާންމު ޖަލްސާގައި އަންނަނިވި ކަންކަމާ ގުޅޭގޮތުން ގޮތެއް ނިންމަންވާނެއެވެ. 

	
	
	(ހ)
	ކުންފުނީގެ ޑިރެކްޓަރުންގެ ފަރާތުން ހުށަހަޅާ ކުންފުނީގެ އަހަރީ ހިސާބުތަކާއި، ކުންފުނީގެ އޮޑިޓް ރިޕޯޓާއި ކުންފުނީގެ ޑިރެކްޓަރުންގެ ފަރާތުން ހުށަހަޅާ ޑިރެކްޓަރުންގެ ރިޕޯޓާއި އަހަރީ ރިޕޯޓު ޖަލްސާއަށް ހުށަހަޅައި ފާސްކުރުން؛ 

	
	
	(ށ)
	ކުރިއަށް އޮތް އަހަރު ކުންފުނި އޮޑިޓްކުރާނެ އެކްސްޓަރނަލް އޮޑިޓަރު ޢައްޔަންކޮށް އެފަރާތުގެ އުޖޫރަ ކަނޑައެޅުން؛

	
	
	(ނ)
	ކުންފުނީގެ އަހަރީ ފައިދާއިން ޑިވިޑެންޑްގެ ގޮތުގައި ކުންފުނީގެ ހިއްސާދާރުންނަށް ބަހާނެ ފައިސާގެ މިންވަރާއި ޑިވިޑެންޑް ދައްކާނެ ގޮތް، ކުންފުނިން ކަނޑައަޅާފައިވާ އުސޫލުތަކާއި އެއްގޮތްވާ ގޮތުގެމަތިން ފާސްކުރުން؛ 

	
	
	(ރ)
	ފާއިތުވެދިޔަ އަހަރުގެ އަހަރީ އާންމު ޖަލްސާގެ ޔައުމިއްޔާ ފާސްކުރުން؛

	
	
	(ބ)
	ކުންފުނީގެ ޑިރެކްޓަރުންގެ ފަރާތުން ނުވަތަ ކުންފުނީގެ ހިއްސާދާރުންގެ ފަރާތުން ހުށަހަޅާ އެހެނިހެން ކަންކަމާމެދު ގޮތެއް ނިންމުން.

	ކުންފުނީގެ ޚާއްޞަ އާންމު ޖަލްސާ ބޭއްވުން 
	19.
	(ހ)
	ކުންފުނީގެ ޚާއްޞަ އާންމު ޖަލްސާއެއް ބޭއްވުމަށް ކުންފުނީގެ މަދުވެގެން 10% (ދިހައެއް އިންސައްތަ) ހިއްސާ ތަމްޞީލުކުރާ ހިއްސާދާރަކު ނުވަތަ ހިއްސާދާރުން ލިޔުމުން އެދިއްޖެ ހާލަތެއްގައި، އެ ލިޔުން ލިބޭ ތާރީޚުން ފެށިގެން ގިނަވެގެން 3 (ތިނެއް) ދުވަހުގެ ތެރޭގައި ކުންފުނީގެ ފަރާތުން އެ ޖަލްސާ ބޭއްވުމުގެ ނޯޓިސް ހިއްސާދާރުންނަށް ފޮނުވަންވާނެއެވެ.

	
	
	(ށ)
	މި މާއްދާގެ (ހ) ގެ ދަށުން ކުންފުނީގެ ޚާއްޞަ އާންމު ޖަލްސާއެއް ބޭއްވުމަށް އެދި ކުންފުންޏަށް ހުށަހަޅާ ހުށަހެޅުމުގައި، އެ ޖަލްސާ ބޭއްވުމަށް އެދޭ ބޭނުން ނުވަތަ ޖަލްސާއަށް ހުށަހަޅައި ފާސްކުރަން ބޭނުންވާ ކަންކަމުގެ ތަފްޞީލު ހިމަނަންވާނެއެވެ.

	
	
	(ނ)
	ކުންފުނީގެ ޑިރެކްޓަރުންގެ ބޯޑަށް ފެނިއްޖެނަމަ، އަދި ކުންފުނީގެ ހިއްސާދާރުން އެކަމަށް އިއުތިރާޟްނުކުރާނަމަ، ކުންފުނީގެ އާންމު ޖަލްސާ އިލެކްޓްރޯނިކް ޒަރީޢާއިން ބޭއްވިދާނެއެވެ.

	ޖަލްސާގެ ނޯޓިސް
	20.
	(ހ)
	ކުންފުނީގެ އަހަރީ އާންމު ޖަލްސާއެއް ނުވަތަ ޚާއްޞަ އާންމު ޖަލްސާއެއް ބޭއްވުމަށް ކަނޑައެޅޭ ތާރީޚުގެ މަދުވެގެން 7 (ހަތެއް) ދުވަސް ކުރިން ކުންފުނީގެ ފަރާތުން ކުންފުނީގެ ހިއްސާދާރުންނަށް ލިޔުމުން ނޯޓިސް ފޮނުވަންވާނެއެވެ. އަދި ކުންފުނީގެ ވެބްސައިޓުގައި ޝާއިޢުކުރަންވާނެއެވެ. 

	
	
	(ށ)
	ކުންފުނީގެ އާންމު ޖަލްސާއެއްގެ ނޯޓިހުގައި އަންނަނިވި ކަންކަން ހިމަނަންވާނެއެވެ.

	
	
	
	(1)
	އާންމު ޖަލްސާ ބާއްވާނެ ތަނާއި، ތާރީޚާއި ގަޑި؛

	
	
	
	(2)
	އިލެކްޓްރޯނިކް ޒަރީޢާއިން ޖަލްސާ ބާއްވާނަމަ، އެކަން؛

	
	
	
	(3)
	ޖަލްސާގެ އެޖެންޑާ އަދި އެޖެންޑާ އައިޓަމްތަކާގުޅޭ އެންމެހައި ލިޔެކިޔުންތައް.

	
	
	(ނ)
	ކުންފުނީގެ އަހަރީ އާންމު ޖަލްސާ ބޭއްވުމުގެ ގޮތުން ފޮނުވޭ ނޯޓިހުގައި މި މާއްދާގެ (ށ) ގައި ބަޔާންކުރާ ކަންކަމުގެ އިތުރުން، އަހަރީ އާންމު ޖަލްސާއަށް ހުށަހަޅައި ފުރިހަމަކުރަންޖެހޭ މި ގަވާއިދުގެ 18 ވަނަ މާއްދާގައި ގޮތެއް ނިންމަންވާނެކަމަށް ކަނޑައަޅާފައިވާ ކަންކަމާގުޅޭ ލިޔެކިޔުންތައް ހިމަނަންވާނެއެވެ.

	ހިއްސާދާރު ތަމްސީލުކުރާ ފަރާތް ޢައްޔަންކުރުން
	21.
	ކުންފުނީގެ އާންމު ޖަލްސާގައި ކުންފުނީގެ ހިއްސާދާރުންގެ ފަރާތުން ޖަލްސާއަށް ހާޟިރުވެ ތަމްސީލުކުރާނެ ފަރާތުގެ މަޢުލޫމާތު، އާންމު ޖަލްސާ ބޭއްވުމުގެ 48 (ސާޅީސް އަށެއް) ގަޑިއިރު ކުރިން ކުންފުނީގެ ސެކެޓްރީއަށް ހިއްސާދާރުގެ ފަރާތުން ލިޔުމުން އަންގަންވާނެއެވެ.

	އާންމު ޖަލްސާގެ ޤާނޫނީ ޢަދަދު
	22.
	ކުންފުނީގެ އާންމު ޖަލްސާއެއްގެ ޤާނޫނީ ޢަދަދު ހަމަވީކަމުގައި ބެލޭނީ، ޖަލްސާ ބޭއްވުމަށް ހަމަޖެހިފައިވާ ވަގުތު ކުންފުނީގެ ހިއްސާގެ %51 (ފަންސާސް އެކެއް އިންސައްތަ) ހިއްސާ ތަމްސީލުކުރާ ހިއްސާދާރުން އެ ޖަލްސާގައި ހާޟިރުވުމުންނެވެ.

	ޖަލްސާގެ ރިޔާސަތު
	23.
	ކުންފުނީގެ އަހަރީ އާންމު ޖަލްސާގެ ރިޔާސަތު ބަލަހައްޓާނީ ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަންއެވެ. ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަން ހާޟިރުވެނެތްނަމަ ނުވަތަ ރިޔާސަތު ބެލެހެއްޓުމަށް އުޒުރުވެރިވާ ޙާލަތުގައި، ޖަލްސާގެ ރިޔާސަތު ބަލަހައްޓާނީ ކުންފުނީގެ ނޮން-އެގްޒެކެޓިވް ޑިރެކްޓަރުންގެ ތެރެއިން  ޑިރެކްޓަރުންގެ މެދުގައި ނެގޭ ވޯޓަކުން ކަނޑައަޅާ ޑިރެކްޓަރެކެވެ.

	ވޯޓު ދިނުން
	24.
	(ހ)
	ކުންފުނީގެ އާންމު ޖަލްސާތަކުގައި ހުށަހެޅޭ ކަންކަމާމެދު ވޯޓުދިނުމުގެ ޙައްޤު ލިބިގެންވަނީ ކުންފުނީގެ ހިއްސާދާރުންނަށް އެކަންޏެވެ. 

	
	
	(ށ)
	މި ގަވާއިދުގައި އެހެން ގޮތަކަށް ބަޔާންކޮށްފައިނުވާހާ ހިނދަކު، ކުންފުނީގެ އާންމު ޖަލްސާއެއްގައި ހިއްސާދާރަކަށް ދެވޭނީ، އެ ހިއްސާދާރަކު ގަނެފައިވާ ހިއްސާގެ ނިސްބަތުން ކޮންމެ ހިއްސާއަކަށް 1 (އެކެއް) ވޯޓެވެ.  

	
	
	(ނ)
	ކުންފުނީގެ ހިއްސާދާރުން ހުށަހަޅައި ފާސްކޮށްފިނަމަ، އަތް މައްޗަށް ނަގައިގެން ޖަލްސާގެ ކަންކަމުގައި ވޯޓު ދިނުމަކަށް މި ގަވާއިދު ހުރަހެއްނާޅައެވެ.

	މެންބަރުންގެ ޤަރާރު
	25.
	މި ގަވާއިދުގައި އާންމު ޖަލްސާއަކަށް ހުށަހަޅައިގެން ފާސްކުރަންޖެހޭކަމަށް ބުނާ ޤަރާރުތައް ފިޔަވައި، ކުންފުނީގެ ހިއްސާދާރުންނަށް އަންނަނިވި ޤަރާރުތައް ފާސްކުރެވިދާނެއެވެ.

	
	
	(ހ)
	ހިއްސާދާރުންގެ އާންމު ޤަރާރު؛

	
	
	(ށ)
	ހިއްސާދާރުންގެ ޚާއްޞަ ޤަރާރު.

	ޖަލްސާގެ ޔައުމިއްޔާ ބެލެހެއްޓުން
	26.
	ކުންފުނީގެ އާންމު ޖަލްސާތަކުގެ ޔައުމިއްޔާ ކުންފުނީގެ ސެކެޓްރީ ލިޔެ ބަލަހައްޓަންވާނެއެވެ.

	ހަތަރުވަނަ ބައި – ކުންފުނީގެ ޑިރެކްޓަރުންގެ ބޯޑު

	ކުންފުނީގެ ޑިރެކްޓަރުންގެ ބޯޑު[footnoteRef:1] [1: ] 

	27.
	(ހ)
	ކުންފުނީގެ ޑިރެކްޓަރުންގެ ބޯޑު އެކުލެވިގެންވަނީ، ކުންފުނީގެ މެނޭޖިންގ ޑިރެކްޓަރާއި، އެގްޒެކެޓިވް ޑިރެކްޓަރުން އަދި ނޮން-އެގްޒެކެޓިވް ޑިރެކްޓަރުން ހިމެނޭގޮތުން ޖުމްލަ  [ޑިރެކްޓަރުންގެ އަދަދު] ([ތާނައަކުރުން އަދަދު]) ޑިރެކްޓަރުންގެ މައްޗަށެވެ.  

	
	
	(ށ)
	ކުންފުނީގެ ޑިރެކްޓަރުންގެ ބޯޑުގައި އެގްޒެކެޓިވް ޑިރެކްޓަރުންގެ ގޮތުގައި އެންމެ ގިނަވެގެން އެއް ވަގުތެއްގައި ތިބެވޭނީ، މެނޭޖިންގ ޑިރެކްޓަރު ހިމެނޭގޮތުން ޖުމްލަ [ޑިރެކްޓަރުންގެ އަދަދު] ([ތާނައަކުރުން އަދަދު]) ޑިރެކްޓަރުންނަށެވެ.[footnoteRef:2] [2:  ކުންފުނީގެ ޑިރެކްޓަރުންގެ ބޯޑުގައި ތިބެނީ 11 މެންބަރުންނަށް ވުރެ މަދު ޢަދަދެއްގެ މެންބަރުންކަމުގައިވާނަމަ، އެގްޒެކެޓިވް ޑިރެކްޓަރުންގެ ގޮތުގައި ތިބެވޭނީ، މެނޭޖިންގ ޑިރެކްޓަރު ހިމެނޭގޮތުން ޖުމްލަ 2 (ދޭއް) ޑިރެކްޓަރުންނަށެވެ. އަދި ކުންފުނީގެ ޑިރެކްޓަރުންގެ ބޯޑުގައި ތިބެނީ 11 މެންބަރުންނަށް ވުރެ ގިނަ މެންބަރުންކަމުގައި ވާނަމަ، އެގްޒެކެޓިވް ޑިރެކްޓަރުންގެ ގޮތުގައި ތިބެވޭނީ، މެނޭޖިންގ ޑިރެކްޓަރު ހިމެނޭގޮތުން ޖުމްލަ 3 (ތިނެއް) ޑިރެކްޓަރުންނަށެވެ] 


	ޑިރެކްޓަރުންގެ ބޯޑުގެ ޒިންމާތަކާއި ބާރުތައް
	28.
	(ހ)
	ދިވެހިރާއްޖޭގެ ޤާނޫނުތަކާއި ކުންފުނީގެ އަސާސީ ގަވާއިދާއި ކުންފުނީގެ ހިންގާ ގަވާއިދާއި ކުންފުނީގެ މަޤްޞަދުތައް ހާސިލުކުރުމުގެ ގޮތުން ސީދާ ގޮތުންނާއި ނުސީދާގޮތުން ސަރުކާރު ހިއްސާވާ ކުންފުނިތަކުން ޢަމަލުކުރަންޖެހޭ ކޯޕަރޭޓް ގަވަރނަންސް ކޯޑާއި ކޯޕަރޭޓް ގަވަރނަންސްގެ ބައިނައްލަޤުވާމީ ބެސްޓް ޕްރެކްޓިސްތަކާއި ހަމަތައް ހިފެހެއްޓޭ ގޮތުން، ކުރަންޖެހޭ އެންމެހައި ކަންކަން ކުރުމާއި، އަޅަންޖެހޭ އެންމެހައި ފިޔަވަޅުތައް އެޅުމާއި، އެކުލަވާލައި ތަންފީޛުކުރަންޖެހޭ އެންމެހައި އުސޫލުތައް އެކުލަވާލައި ތަންފީޛުކުރުމުގެ ޒިންމާ އަދާކުރާނީ ކުންފުނީގެ ޑިރެކްޓަރުންގެ ބޯޑުންނެވެ.

	
	
	(ށ)
	ކުންފުނީގެ ޑިރެކްޓަރުންގެ ބޯޑުގެ މައިގަނޑު މަސްއޫލިއްޔަތާއި ބާރުތައް ތިރީގައި އެވަނީއެވެ.

	
	
	
	(1)
	ކުންފުނީގެ ވިޔަފާރި ހަރަކާތްތަކާއި ފޯރުކޮށްދޭ ޚިދުމަތްތަކާއި ގުޅޭގޮތުން ހިއްސާދާރުންނާއި، ކަމާބެހޭ އެނޫންވެސް ފަރާތްތަކުގެ މަޝްވަރާގެ އަލީގައި، ކުންފުނީގެ މަސައްކަތްތަކާއި އެކިއެކި އޮޕަރޭޝަނަލް ހަރަކާތްތައް ކުރިއަށް ގެންދާނެ ގޮތުގެ އިރުޝާދުދިނުމާއި، އެފަދަ ކަންކަމާގުޅޭ އުސޫލުތަކާއި އޮޕަރޭޓިނގް ޕްރޮސީޖަރތައް އެކުލަވާލައި ފާސްކުރުން؛

	
	
	
	(2)
	ކުންފުނީގެ ވިޔަފާރިއާއި އޮޕަރޭޝަންތަކާގުޅޭ ކުރު، މެދު އަދި ދުރު ރާސްތާ ޕްލޭންތައް އެކުލަވާލައި، އެ ޕްލޭންތަކާއި އެއްގޮތްވާ ގޮތުގެމަތިން އިސްތިރާޖީ ގޮތެއްގައި ކުންފުނީގެ މެނޭޖްމަންޓަށް މަގުދައްކައި ދޭންޖެހޭ ލަފަޔާއި އިރުޝާދުދިނުން؛

	
	
	
	(3)
	ކުންފުނީގެ އެތެރޭގެ ހިންގުމާއި ކުންފުނީގެ ފަރާތުން ކުރިއަށްގެންދާ ހަރަކާތްތަކަކީ ހާމަކަން ބޮޑު، ދެފުށްފެންނަ އަދި ޖަވާބުދާރީކުރަނިވި ގޮތެއްގައި ބައިނައްލަޤްވާމީ އަދި ކޯޕަރޭޓް ގަވަރނަންސްގެ ހަރުދަނާ އަސާސުތަކާއި އެއްގޮތްވާ ގޮތުގެމަތިން ކުރިއަށް ގެންދެވޭ ހަރަކާތްތަކެއްކަން ކަށަވަރުކުރުމުގެ ގޮތުން އެކަށައަޅަންޖެހޭ ސިޔާސަތުތައް އެކަށައެޅުމާއި އަޅަންޖެހޭ ފިޔަވަޅުތައް އެޅުން؛

	
	
	
	(4)
	ކުންފުނީގެ ކޮންމެ މާލީ އަހަރެއް ފެށުމުގެ ކުރިން އެ އަހަރެއްގައި ކުންފުންޏަށް ލިބޭނެކަމަށް ލަފާކުރާ އާމްދަނީއާއި ކުރުމަށް ހަމަޖެހިފައިވާ ޚަރަދުތައް ހިމެނޭހެން ތަފްޞީލީ ގޮތެއްގައި ކުންފުނީގެ އަހަރީ ބަޖެޓް އެކުލަވާލައި ފާސްކުރުން؛

	
	
	
	(5) 
	ކުންފުނީގައި ހަރުދަނާ އިންޓަރނަލް އޮޑިޓް މެކޭނިޒަމްއެއް ޤާއިމުކޮށް މިނިވަންކަމާއިއެކު އެއްވެސް ނުފޫޒެއްނެތި، ކުންފުނީގެ ޑިރެކްޓަރުންގެ ބޯޑުގެ ކަމާގުޅޭ ކޮމިޓީއަށް ޖަވާބުދާރީވާ ގޮތުގެމަތިން އިންޓަރނަލް އޮޑިޓް ނިޒާމު ހިންގޭނެ މާހައުލާއި ވަސީލަތްތައް ފޯރުކޮށްދީ އެކަން ކަށަވަރުކުރުން؛

	
	
	
	(6)
	ކުންފުނީގެ ވިޔަފާރި ހަރަކާތްތަކާއި ކުންފުނީގެ އޮޕަރޭޝަންތަކާއި ގުޅިގެން ކުންފުންޏަށް ކުރިމަތިވެދާނެ އެންމެހައި ހިރާސްތައް ދެނެގަނެ، ދުރާލައި އެފަދަ ހިރާސްތައް ކުޑަކުރުމުގެ ގޮތުން އަޅަންޖެހޭ ފިޔަވަޅުތަކާއި ޕްރޮސީޖަރތައް ބަޔާންކުރާ ރިސްކް މެނޭޖްމަންޓް ޕްލޭނެއް އެކުލަވާލައި، ކޮންމެ އަހަރަކު 1 (އެކެއް) ފަހަރު އެ ޕްލޭން މުރާޖަޢާކޮށް އަޅަންޖެހޭ ފިޔަވަޅުތަކާއި ގެންނަންޖެހޭ ބަދަލުތައް، ކުންފުނީގެ ޑިރެކްޓަރުންގެ ބޯޑުގެ ކަމާގުޅޭ ކޮމިޓީން ހުށަހަޅާ ގޮތުގެމަތިން ގެންނަމުން ދިޔުން؛

	
	
	
	(7)
	ހިއްސާދާރުންނާއި ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުގެ ލަފަޔާއި އިރުޝާދާއި އެއްގޮތްވާ ގޮތުގެމަތިން ކުންފުނީގެ ޑިރެކްޓަރުންގެ ބޯޑުގެ ކަމާގުޅޭ ކޮމިޓީން އެކުލަވާލާ ކުންފުނީގެ މުވައްޒަފުންގެ މުސާރައިގެ އޮނިގަނޑު ފާސްކޮށް އެ އޮނިގަނޑާއި އެއްގޮތަށް ކުންފުނިން ޢަމަލުކުރަމުންދާކަން ކަށަވަރުކުރުން؛

	
	
	
	(8)
	ކުންފުނި ހިންގުމަށް ބޭނުންވާ، އެކި ދާއިރާތަކާއި ފަންކްޝަންތަކާގުޅޭ ގަވާއިދުތަކާއި އުސޫލުތަކާއި އޮޕަރޭޓިންގ ޕްރޮސީޖަރތައް އެކުލަވާލައި ތަންފީޛުކުރުމާއި މުރާޖަޢާކުރުން؛

	
	
	
	(9)
	މި ގަވާއިދުގެ ދަށުން ނުވަތަ އެހެން ޤާނޫނެއްގެ ދަށުން ނުވަތަ ގަވާއިދެއްގެ ދަށުން އަދި ކޯޕަރޭޓް ގަވަރނަންސް ކޯޑުގެ ދަށުން އުފެއްދުމަށް ލާޒިމްކުރާ ކުންފުނީގެ ޑިރެކްޓަރުންގެ ބޯޑުގެ ކޮމިޓީތައް އެކުލަވާލައި، އެ ކޮމިޓީތަކުގެ ޒިންމާތަކާއި ވާޖިބުތައް ކަނޑައެޅުން؛

	
	
	
	(10)
	ކުންފުނީގެ މެނޭޖިންގ ޑިރެކްޓަރާއި، ކުންފުނީގެ މެނޭޖްމަންޓްގެ އެކިއެކި ގުނަވަންތަކުން ކުރިއަށް ގެންދާ އެންމެހައި ކަންކަން ބަލައި މޮނިޓަރކުރުމާއި، އަދި އިސްލާޙުކުރަންޖެހޭ ކަންކަން ފާހަގަކޮށް ފިޔަވަޅުތައް އެޅުމާއި، ކުންފުނީގެ މެނޭޖިންގ ޑިރެކްޓަރާއި ކުންފުނީގެ މެނޭޖްމަންޓުން ކުންފުނި ހިންގުމާގުޅޭ އެންމެހައި ކަންކަމާ ގުޅޭގޮތުން ޑިރެކްޓަރުންގެ ބޯޑަށް ޖަވާބުދާރީކުރުމުގެ ގޮތުން އަޅަންޖެހޭ އެންމެހައި ފިޔަވަޅުތައް އެޅުން؛ 

	
	
	
	(11)
	ކުންފުނީގެ ފަރާތުން ދަރަންޏަށް ފައިސާ ނެގުމާގުޅޭ ކަންކަން ބަލައި، ކުންފުންޏަށް ދަރަންޏަށް ފައިސާނެގުމާއި، އެފަދަ ދަރަނިތަކަށް ސެކިއުރިޓީގެ ގޮތުގައި ކުންފުނީގެ އެސެޓްތަކާއި ހަރުމުދާ ރަހުނުކުރުމާއި، އެކިއެކި ދަރަނި ނުވަތަ ލޯނު ނުވަތަ ކްރެޑިޓް ފެސިލިޓީތަކަށް ކުންފުނީގެ ފަރާތުން ކޯޕަރޭޓް ގެރެންޓީ ދިނުމާގުޅޭ ހުއްދަތައް ދިނުމާގުޅޭ ހަރުދަނާ އުސޫލުތައް އެކުލަވާލައި ތަންފީޛުކުރުން؛

	
	
	
	(12)
	ކުންފުނީގެ ވިޔަފާރި ފުޅާކުރުމަށާއި ކުންފުނީގެ ދުވަހުން ދުވަހަށް ހިންގޭ އޮޕަރޭޝަންތަކަށް ބޭނުންވާ ހަރުމުދާ ހޯދުމާއި، ބެލެހެއްޓުމާއި ވިއްކާލުމާގުޅޭ އެންމެހައި މުޢާމަލާތްތައް ހިނގާ ނުހިނގާ ގޮތް ބަލައި އިސްލާޙުކުރަންޖެހޭ ކަންކަން ދެނެގަނެ އަޅަންޖެހޭ ފިޔަވަޅުތައް އެޅުން؛ 

	
	
	
	(13)
	ކުންފުނީގެ މާލީ އަހަރު ނިމޭއިރު ކުންފުނީގެ ފައިދާއިން ޑިވިޑެންޑްގެ ގޮތުގައި، ހިއްސާދާރުގެ ފަރާތުން އެކުލަވާލާފައިވާ ޑިވިޑެންޑާގުޅޭ އުސޫލުތަކާ އެއްގޮތަށް، ހިއްސާދާރުންނަށް ބެހުމަށް ނިންމާ މިންވަރު ކަނޑައަޅައި އަހަރީ އާންމު ޖަލްސާއަށް ހުށަހެޅުން؛

	
	
	
	(14)
	ކުންފުނީގެ ވިޔަފާރި ފުޅާކުރުމުގެ ގޮތުން ސަބްސިޑިއަރީ ކުންފުނި އުފެއްދުމަށް އާންމު ޖަލްސާއަށް ހުށަހެޅުން؛

	
	
	
	(15)
	ކުންފުނީގެ ޤާނޫނުގެ ދަށުން ނުވަތަ މި ގަވާއިދުގެ ދަށުން ކުންފުނީގެ ޑިރެކްޓަރުންގެ ބޯޑުން ކުންފުނީގެ އެކިއެކި މަޤާމުތަކަށް ޢައްޔަންކުރަންޖެހޭ ފަރާތްތައް ޢައްޔަންކުރުމާއި ވަކިކުރުން؛

	
	
	
	(16)
	ކުންފުނީގެ ފަރާތުން ސޮއިކުރާ އެންމެހައި އެއްބަސްވުންތަކާއި ތަޞްދީޤުކުރާ އެންމެހައި ލިޔެކިޔުންތަކުގައި ސޮއިކުރުމުގެ ހުއްދަ ދެވޭ ފަރާތްތައް ކަނޑައަޅުމާއި، އެކިފަހަރު މަތިން އެފަދަ ފަރާތްތަކަށް ގެންނަންޖެހޭ ބަދަލުތައް ގެންނަމުން ދިޔުން؛

	
	
	
	(17)
	ކުންފުނީގެ ރަސްމީ ލިޔެކިޔުންތަކާއި ކުންފުނީގެ ސިއްކަ ރައްކާތެރިކަމާއެކު ބެލެހެއްޓޭނެ އުސޫލެއް އެކުލަވާލައި ތަންފީޛުކުރުން؛

	
	
	
	(18)
	ކުންފުނީގެ މަޢުލޫމާތު ހާމަކުރުމާއި، ކުންފުނީގެ ހިންގުމާއި އޮޕަރޭޝަންތަކަކީ، ހާމަކަން ބޮޑުގޮތެއްގައި ޖަވާބުދާރީވަނިވި ގޮތަކަށް ކުރިއަށްގެންދެވޭ ކަންތައްތަކެއްކަން ކަށަވަރުކުރުމުގެ ގޮތުން ކުންފުނީގެ މަޢުލޫމާތުތައް އާންމުންނާއި ހިއްސާކުރެވޭނެ ސިޔާސަތުތަކާއި އުސޫލުތައް އެކުލަވާލައި ތަންފީޛުކުރުން؛

	
	
	
	(19)
	ކުންފުނީގެ ޑިރެކްޓަރުންގެ ބޯޑުން އެކުލަވާލައި ފާސްކުރަން ޤާނޫނުގައި ބަޔާންކުރާ ނުވަތަ މި ގަވާއިދުގައި ބަޔާންކުރާ ނުވަތަ ދައުލަތުގެ ކަމާގުޅޭ އިދާރާތަކުން ލާޒިމުކުރާ ރިޕޯޓްތައް އެކުލަވާލައި ފާސްކޮށް އާންމުކުރުން؛

	
	
	
	(20)
	ސަރުކާރު ހިއްސާވާ ކުންފުނިތަކުގެ ކޯޕަރޭޓް ގަވަރނަންސް ކޯޑަށް ކުންފުނިން އަމަލުކުރަމުންދާކަން ކަށަވަރުކުރުމުގެ ގޮތުން އަޅަންޖެހޭ އެންމެހައި ފިޔަވަޅުތައް އެޅުން؛ އަދި

	
	
	
	(21)
	މި ގަވާއިދުގައި ޑިރެކްޓަރުންގެ ބޯޑުން ކުރުމަށް ބަޔާންކުރާ އެންމެހައި ކަންކަން ކުރުމާއި، މި މާއްދާގެ (1) ވަނަ ނަންބަރުން ފެށިގެން (11) ވަނަ ނަންބަރުގެ ނިޔަލަށް ބަޔާންކޮށްފައިވާ ކަންކަމުގެ އިތުރުން ކުންފުނީގެ ޤާނޫނާއި މި ގަވާއިދު މަނާނުކުރާ އެންމެހައި ކަންކަން ކުރުން.

	ޖަވާބުދާރީވުން
	29.
	ކުންފުނީގެ ޑިރެކްޓަރުންގެ ބޯޑުގެ އެންމެހައި ޑިރެކްޓަރުން ޖަވާބުދާރީވާނީ ކުންފުނީގެ ހިއްސާދާރުންނަށާއި ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑަށެވެ.  

	ޑިރެކްޓަރުންގެ ބޯޑުގެ ޖަލްސާތައް
	30.
	(ހ)
	މި ގަވާއިދުގައި އެހެން ގޮތަކަށް ބަޔާންކޮށްފައިނުވާހާ ހިނދަކު، ޑިރެކްޓަރުންގެ ބޯޑުން ނިންމާ އެންމެހައި ނިންމުންތައް ނިންމަންވާނީ، ޑިރެކްޓަރުންގެ ބޯޑުގެ ޖަލްސާއެއް ބާއްވައި، އެ ޖަލްސާގައި އެ ނިންމުމަކާ ގުޅޭގޮތުން ޑިރެކްޓަރުންގެ ބޯޑުގައި މަޝްވަރާކޮށް ޑިރެކްޓަރުންގެ ބޯޑުން ފާސްކުރާ ޤަރާރަކުންނެވެ.

	
	
	(ށ)
	ކުންފުނީގެ ޑިރެކްޓަރުންގެ ބޯޑުގެ ޖަލްސާތައް ބާއްވާނީ، ޑިރެކްޓަރުންގެ ބޯޑުން ފާސްކުރާ އުސޫލުތަކާއި އެއްގޮތްވާ ގޮތުގެމަތިން، ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަންގެ ބެލުމުގެ ދަށުންނެވެ. އަދި ކުންފުނީގެ ޑިރެކްޓަރުންގެ ބޯޑުގެ ޖަލްސާތަކުގެ އިދާރީ އިންތިޒާމުތައް ހަމަޖައްސާނީ، ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަންގެ އިރުޝާދާ އެއްގޮތްވާ ގޮތުގެމަތިން ކުންފުނީގެ ސެކެޓްރީއެވެ.

	
	
	(ނ)
	މީލާދީ ކޮންމެ މަހަކު، މަދުވެގެން 1 (އެކެއް) ފަހަރު ކުންފުނީގެ ޑިރެކްޓަރުންގެ ބޯޑުގެ ޖަލްސާއެއް ބާއްވަންވާނެއެވެ.

	ޖަލްސާގެ ނޯޓިސް
	31. 
	(ހ)
	ކުއްލި ޙާލަތެއް މެދިވެރިވުން ފިޔަވައި، ޑިރެކްޓަރުންގެ ބޯޑުގެ ޖަލްސާއެއް ބޭއްވުމަށް ކަނޑައެޅޭ ތާރީޚުގެ މަދުވެގެން 3 (ތިނެއް) ދުވަސް ކުރިން ކުންފުނީގެ ހުރިހާ ޑިރެކްޓަރުންނަށް ޖަލްސާގެ ނޯޓިސް ލިޔުމުން ކުންފުނީގެ ސެކެޓްރީ ފޮނުވަންވާނެއެވެ.

	
	
	(ށ)
	މި މާއްދާގެ (ހ) ގައި ބަޔާންކުރާ ނޯޓިހާއެކު، ޑިރެކްޓަރުންގެ ބޯޑުގެ ޖަލްސާގައި މަޝްވަރާކުރުމަށް ހަމަޖެހިފައިވާ ކަންކަމާގުޅޭ އެންމެހައި ލިޔެކިޔުންތައް ފޮނުވަންވާނެއެވެ. 

	
	
	(ނ)
	ކުއްލި ޙާލަތެއް މެދުވެރިވެގެން ޑިރެކްޓަރުންގެ ބޯޑުގެ ޖަލްސާއެއް ބާއްވަންޖެހިއްޖެނަމަ، އެފަދަ ޖަލްސާއަކާގުޅޭ ތަފްސީލުތައް ލަސްނުކޮށް ސަބަބާއިއެކު ކުންފުނީގެ ސެކެޓްރީ ކުންފުނީގެ ހުރިހާ ޑިރެކްޓަރުންނަށް އަންގަންވާނެއެވެ.

	ޖަލްސާގެ ޤާނޫނީ ޢަދަދު
	32.
	(ހ)
	ކުންފުނީގެ ޑިރެކްޓަރުންގެ ބޯޑުގެ ޖަލްސާއެއް ބޭއްވުމަށް ބޭނުންވާ ޤާނޫނީ ޢަދަދަކީ މަދުވެގެން 3 (ތިނެއް) ނޮން-އެގްޒެކެޓިވް ޑިރެކްޓަރުން ހިމެނޭގޮތުން ޖުމްލަ 4 (ހަތަރެއް) ޑިރެކްޓަރުންނެވެ. 

	
	
	(ށ)
	މި މާއްދާގެ (ހ) ގައި އެހެން ބަޔާންކޮށްފައި ވީނަމަވެސް، ބޯޑުގެ ޤާނޫނީ ޢަދަދު ހަމަނުވެގެން ވިދިވިދިގެން 2 (ދޭއް) ޖަލްސާ ނުބޭއްވިއްޖެނަމަ، މި މާއްދާގެ (ހ) ގައި ބަޔާންކުރާ 3 (ތިނެއް) ނޮން-އެގްޒެކެޓިވް ޑިރެކްޓަރުންގެ ނިސްބަތަށް ނުބަލައި ޑިރެކްޓަރުންގެ ބޯޑުގެ ޖަލްސާއެއް ބޭއްވިދާނެއެވެ.

	
	
	(ނ)
	މި މާއްދާގެ (ހ) ގައި އެހެން ބަޔާންކޮށްފައި ވީނަމަވެސް، ޑިރެކްޓަރުންގެ ބޯޑަށް ޢައްޔަންކޮށްފައިވާ ޑިރެކްޓަރުންގެ ޖުމްލަ ޢަދަދު 4 (ހަތަރެއް) އަށްވުރެ މަދުވާ ޙާލަތުގައި، ޢަމަލުކުރާނީ ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުގެ ލަފާގެ މަތިން އެ ބޯޑުން އަންގާގޮތެއްގެމަތިންނެވެ. 

	ރިޔާސަތު ބެލެހެއްޓުން
	33.
	ކުންފުނީގެ ޑިރެކްޓަރުންގެ ބޯޑުގެ ޖަލްސާތަކުގެ ރިޔާސަތު ބަލަހައްޓާނީ ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަންއެވެ. ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަންއަށް ބައްދަލުވުމުގައި ބައިވެރިނުވެވޭނަމަ، ޖަލްސާގެ ރިޔާސަތު ބަލަހައްޓާނީ ނޮން-އެގްޒެކެޓިވް ޑިރެކްޓަރުންގެ ތެރެއިން ޖަލްސާއަށް ހާޒިރުވެ ތިބި ޑިރެކްޓަރުން ވޯޓުލައިގެން ކަނޑައަޅާ ފަރާތެކެވެ.

	އިލެކްޓްރޯނިކް ޒަރީޢާއިން ޖަލްސާ ބޭއްވުން
	34.
	ކުންފުނީގެ ޑިރެކްޓަރުންގެ ބޯޑުން ކަނޑައަޅާ އުސޫލެއްގެ ދަށުން، ޑިރެކްޓަރުންގެ ބޯޑުގެ ޖަލްސާތައް އިލެކްޓްރޯނިކް ޒަރީޢާއިން ބޭއްވިދާނެއެވެ. އަދި އިލެކްޓްރޯނިކް ޒަރީޢާއިން ޑިރެކްޓަރުންގެ ބޯޑުގެ ޖަލްސާއެއް ބާއްވާނަމަ، އެފަދަ ޖަލްސާއެއްގައި ބައިވެރިވާން ބޭނުންވާ އެންމެހައި ޑިރެކްޓަރުންނަށް ޖަލްސާގައި ބައިވެރިވުމުގެ ފުރުޞަތު ލިބިގެންވާކަން ޑިރެކްޓަރުންގެ ބޯޑުގެ ޗެއަރޕާސަން ކަށަވަރުކުރަންވާނެއެވެ.

	ވޯޓު ދިނުން 
	35.
	(ހ)
	ކުންފުނީގެ ޑިރެކްޓަރުންގެ ބޯޑުގެ ޖަލްސާއަކުން ނިންމާ އެންމެހައި ނިންމުންތައް ނިންމަންވާނީ، ޖަލްސާއަށް ހާޟިރުވެ ތިބި ޑިރެކްޓަރުން ވޯޓުލައިގެންނެވެ. އެހެން ގޮތަކަށް ޑިރެކްޓަރުން ކަނޑަނާޅާހާ ހިނދަކު، ޖަލްސާގައި ވޯޓު ދޭނީ އެ ޑިރެކްޓަރަކު ވޯޓުދިން ގޮތެއް އަނގަބަހުން ހާމަކޮށްގެންނެވެ. 

	
	
	(ށ)
	މި މާއްދާގެ (ހ) ގައި އެހެން ބަޔާންކޮށްފައި ވީނަމަވެސް، ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަންއަށް ޑިރެކްޓަރުންގެ ބޯޑުގެ ޖަލްސާއެއްގައި ނެގޭ ވޯޓެއްގައި ބައިވެރިވެވޭނީ ވޯޓު އެއްވަރުވާ ޙާލަތުގައި އެކަންޏެވެ.

	ޑިރެކްޓަރުންގެ ބޯޑުގެ ޖަލްސާތަކުގެ ނިންމުންތައް
	36.
	ކުންފުނީގެ ޑިރެކްޓަރުންގެ ބޯޑުން ނިންމާ އެންމެހައި ނިންމުންތައް އޮންނަންވާނީ، ލިޔުމުން އަދި ކުންފުނީގެ ޑިރެކްޓަރުންގެ ބޯޑުގެ އަޣުލަބިއްޔަތުން ފާސްކުރާ ޤަރާރެއްގެގޮތުގައެވެ.  

	ސަރކިއުލަރ ރިޒޮލިއުޝަން
	37.
	މި ގަވާއިދުގެ 36 ވަނަ މާއްދާގައި އެހެން ބަޔާންކޮށްފައި ވީނަމަވެސް، މި ގަވާއިދުގެ 38 ވަނަ މާއްދާގައި ބަޔާންކުރާ ކަންކަން ފިޔަވައި، އެނޫން ކޮންމެ ކަމަކާ ގުޅޭގޮތުން ޑިރެކްޓަރުންގެ ބޯޑުން ނިންމާ ނިންމުން ފާސްކުރާ ޤަރާރު، ޑިރެކްޓަރުންގެ ބޯޑުގެ ޖަލްސާއެއް ބޭއްވުމަކާ ނުލައި، ޑިރެކްޓަރުންގެ ބޯޑުގެ ދެބައިކުޅަ އެއްބަޔަށްވުރެ އިތުރަށް 1 (އެކެށް) ޑިރެކްޓަރަކު ސޮއިކޮށް، ސަރކިއުލަރ ރިޒޮލިއުޝަންއެއްގެ ގޮތުގައި ފާސްކުރެވިދާނެއެވެ.

	ޑިރެކްޓަރުންގެ ބޯޑުގެ ޖަލްސާއެއް ބާއްވައިގެން ފާސްކުރަންޖެހޭ ކަންކަން
	38.
	އަންނަނިވި ކަންކަމުންކުރެ ކަމެއް ކުންފުނީގެ ފަރާތުން ކުރަންވާނީ، ކުންފުނީގެ ޑިރެކްޓަރުންގެ ބޯޑުގެ ޖަލްސާއެއް ބާއްވައި، ކުންފުނީގެ ޖުމްލަ ޑިރެކްޓަރުންގެ އަޣުލަބިއްޔަތުން ފާސްކޮށްގެންނެވެ.

	
	
	(ހ)
	ކުންފުނީގެ ނަމުގައި، ނުވަތަ ކުންފުނިން ގެރެންޓީދީގެން، ލޯނު ނުވަތަ ކްރެޑިޓް ފެސިލީޓީއެއް ނެގުން؛

	
	
	(ށ)
	ކުންފުނީގެ ހަރުމުދަލުގެ ތެރެއިން ކުންފުނީގެ ރައުސްމާލުގެ 2% (ދޭއް އިންސައްތަ) އަށްވުރެ ބޮޑު ޢަދަދެއްގެ އަގުހުރި ހަރުމުދަލެއް ވިއްކާލުން؛

	
	
	(ނ)
	ކުންފުނީގެ ހިއްސާއަށް ނުވަތަ ހިއްސާގެ އަގަށް ބަދަލެއް އަންނާނެފަދަ އެއްވެސް  ނިންމުމެއް ނިންމުން؛

	
	
	(ރ)
	ކުންފުނީގެ ފަރާތުން ކުންފުނި ޕްރައިވަޓައިޒްކުރުމާއި އުވާލުމާ ގުޅޭގޮތުން ނިންމާ ނިންމުން؛

	
	
	(ބ)
	ކުންފުނީގެ އިދާރީ އޮނިގަނޑަށް ބަދަލުގެނައުމަށް ނިންމުން؛

	
	
	(ޅ)
	ކުންފުނީގެ ދުރުރާސްތާ ޕްލޭން ފާސްކުރުމާއި، ބަޖެޓް ފާސްކުރުން އަދި ބަޖެޓަށް ގެންނަންޖެހޭ ބަދަލުތައް ގެނައުން؛

	
	
	(ކ)
	އަހަރީ އާންމު ޖަލްސާ ނުވަތަ ޚާއްޞަ ގޮތުން ބާއްވާ އާންމު ޖަލްސާއަށް ހުށަހަޅާ ކަންތައްތައް ފާސްކުރުން.

	ޑިރެކްޓަރުންގެ ބޯޑުގެ ޒިންމާތަކާއި ބާރުތައް އެހެން ފަރާތަކާ ޙަވާލުކުރުން
	39.
	(ހ)
	ކުންފުނީގެ ޤާނޫނުގައި ނުވަތަ މި ގަވާއިދުގައި އެހެން ގޮތަކަށް ބަޔާންކޮށްފައިނުވާހާ ހިނދަކު، ޑިރެކްޓަރުންގެ ބޯޑަށް މި ގަވާއިދުގެ ދަށުން ލިބިދެވޭ ބާރުތައް ޑިރެކްޓަރުންގެ ބޯޑުގެ ކޮމިޓީއަކަށް ނުވަތަ ކުންފުނީގެ އޮފިސަރަކާ ހަވާލުކުރުމުގެ ބާރު ލިބިގެންވެއެވެ.

	
	
	(ށ)
	މި މާއްދާގެ (ހ) ގައި ބަޔާންކުރާ ގޮތުގެމަތިން ކުންފުނީގެ ޑިރެކްޓަރުންގެ ބޯޑަށް ލިބިދެވޭ ބާރެއް ވަކި ފަރާތަކާ ހަވާލުކުރެވުނު ނަމަވެސް، އެ ބާރެއް ބޭނުންކުރުމުގެ ސަބަބުން ނިކުންނަ އެންމެހައި ނަތީޖާތަކަށް ޒިންމާވާނީ ކުންފުނީގެ ޑިރެކްޓަރުންގެ ބޯޑެވެ.

	ޑިރެކްޓަރުންގެ ބޯޑުގެ ކޮމިޓީތައް އެކުލަވާލުން
	40.
	މި ގަވާއިދުގެ 41 ވަނަ މާއްދާގައި ބަޔާންކުރާ އޮޑިޓް ކޮމިޓީ ފިޔަވައި އެހެން ކޮމިޓީތައް އެކުލަވާލުމުގެ ބާރު ކުންފުނީގެ ބޯޑަށް ލިބިގެންވެއެވެ. މީގެއިތުރުން ވެސް ޑިރެކްޓަރުންގެ ބޯޑަށް ފެނިއްޖެނަމަ، ބޯޑުގެ ވަގުތީ ކޮމިޓީތައް އެކުލަވާލެވިދާނެއެވެ. 

	އޮޑިޓް އެންޑް ރިސްކް ކޮމިޓީ
	41.
	(ހ)
	ކުންފުނީގެ އިންޓަރނަލް އޮޑިޓް ނިޒާމު ބަލަހައްޓައި މޮނީޓަރކޮށް ވިލަރެސްކުރުމާއި، ކުންފުނީގެ ފައިނޭންޝަލް ރިޕޯޓިންގ އަދި އޮޑިޓް ޕްރޮސެސްގެ އިންޓެގްރިޓީ ކަށަވަރުކުރުމާއި، ހަރުދަނާ އިންޓަރނަލް ކޮންޓްރޯލްސް އަދި ރިސްކް މެނޭޖްމަންޓް ސިސްޓަމްތައް ޤާއިމުކޮށް، އެފަދަ ސިސްޓަމްތައް ނަތީޖާ ނެރެވޭ ގޮތަށް ބެލެހެއްޓުމުގެ މަސައްކަތްކުރުމަށްޓަކައި، އޮޑިޓް އެންޑް ރިސްކް ކޮމިޓީގެ ނަމުގައި ކުންފުނީގެ ޑިރެކްޓަރުންގެ ބޯޑުގެ ދާއިމީ ކޮމިޓީއެއް ކުންފުނީގެ ޑިރެކްޓަރުންގެ ބޯޑުން އެކުލަވާލަންވާނެއެވެ. 

	
	
	(ށ)
	އޮޑިޓް އެންޑް ރިސްކް ކޮމިޓީ އެކުލެވިގެންވަނީ، ހަމައެކަނި ކުންފުނީގެ ޑިރެކްޓަރުންގެ ބޯޑުގެ ނޮން-އެގްޒެކެޓިވް ޑިރެކްޓަރުން ހިމެނޭ ގޮތުން ޖުމްލަ 3 (ތިން) ޑިރެކްޓަރުންގެ މައްޗަށެވެ.  

	
	
	(ނ)
	އޮޑިޓް ކޮމިޓީގެ މެންޑޭޓް ކުންފުނީގެ ޑިރެކްޓަރުންގެ ބޯޑުން އެކުލަވާލައި ފާސްކުރަންވާނެއެވެ.

	އެޗްއާރ އެންޑް ރެމިއުނަރޭޝަން ކޮމިޓީ
	42.
	(ހ)
	ކުންފުނީގެ އިދާރީ އޮނިގަނޑާއި މުސާރައިގެ  އޮނިގަނޑު އެކުލަވާލައި ކުންފުނީގެ ވަޒީފާދިނުމާގުޅޭ އުސޫލުތަކާއި މުވައްޒަފުންނާގުޅޭ އެންމެހައި އުސޫލުތައް ކަނޑައެޅުމަށްޓަކައި، ރިމިއުނަރޭޝަން ކޮމިޓީގެ ނަމުގައި ކުންފުނީގެ ޑިރެކްޓަރުންގެ ބޯޑުގެ ދާއިމީ ކޮމިޓީއެއް ކުންފުނީގެ ޑިރެކްޓަރުންގެ ބޯޑުން އެކުލަވާލަންވާނެއެވެ. 

	
	
	(ށ)
	ރެމިއުނަރޭޝަން ކޮމިޓީ އެކުލެވިގެންވަނީ، މަދުވެގެން 1 (އެކެއް) ނޮން-އެގްޒެކެޓިވް ޑިރެކްޓަރު ހިމެނޭގޮތުން ޖުމްލަ 3 (ތިން) ޑިރެކްޓަރުންގެ މައްޗަށެވެ.  

	
	
	(ނ)
	ރެމިއުނަރޭޝަން ކޮމިޓީގެ މެންޑޭޓް ކުންފުނީގެ ޑިރެކްޓަރުންގެ ބޯޑުން އެކުލަވާލައި ފާސްކުރަންވާނެއެވެ.

	ކޯޕަރޭޓް ގަވަރނަންސް ކޮމިޓީ
	43.
	(ހ)
	ކުންފުނީގެ އޯގަނައިޒޭޝަންގެ ގަވަރނަންސް ފްރޭމްވޯކް ބެލެހެއްޓުމަށްޓަކައި އުސޫލުތައް އެކުލަވާލައި، ތަންފީޛުކުރުމާއި ޤާނޫނުތަކާއި ގަވާއިދުތަކަށް ބޯޑުން ޢަމަލުކުރާ މިންވަރު ދެނެގަތުމަށްޓަކައި އުސޫލުތައް އެކުލަވާލުމަށްޓަކައި ކަމާގުޅޭ ކޯޕަރޭޓް ގަވަރނަންސް ކޮމިޓީގެ ނަމުގައި ކުންފުނީގެ ޑިރެކްޓަރުންގެ ބޯޑުގެ ދާއިމީ ކޮމިޓީއެއް ކުންފުނީގެ ޑިރެކްޓަރުންގެ ބޯޑުން އެކުލަވާލަންވާނެއެވެ. 

	
	
	(ށ)
	ކޯޕަރޭޓް ގަވަރނަންސް ކޮމިޓީ އެކުލެވިގެންވަނީ، މަދުވެގެން 1 (އެކެއް) ނޮން-އެގްޒެކެޓިވް ޑިރެކްޓަރު ހިމެނޭގޮތުން ޖުމްލަ 3 (ތިން) ޑިރެކްޓަރުންގެ މައްޗަށެވެ.  

	
	
	(ނ)
	ކޯޕަރޭޓް ގަވަރނަންސް ކޮމިޓީ މެންޑޭޓް ކުންފުނީގެ ޑިރެކްޓަރުންގެ ބޯޑުން އެކުލަވާލައި ފާސްކުރަންވާނެއެވެ.

	ޑިރެކްޓަރުންގެ ދަފްތަރު
	44.
	[bookmark: _Hlk169085054]ކުންފުނީގެ ޑިރެކްޓަރުންގެ ބޯޑުގައި ހިމެނޭ ޑިރެކްޓަރުންނާއި، ޑިރެކްޓަރުންގެ ބޯޑަށް އެކިފަހަރު މަތިން އަންނަ ބަދަލުތަކުގެ ތަފްސީލު ހިމެނޭ ގޮތަށް ކުންފުނީގެ ޑިރެކްޓަރުންގެ ދަފްތަރެއް ކުންފުނީގެ ސެކެޓްރީ އެކުލަވާލައި ބެލެހެއްޓުމުގައި ކުންފުނީގެ ޑިރެކްޓަރުންގެ ބޯޑަށް އެހީތެރިކަން ފޯރުކޮށްދޭނީ ކުންފުނީގެ ސެކެޓްރީއެވެ. 

	ކޮންފްލިކްޓް އޮފް އިންޓަރެސްޓް ދަފްތަރު
	45.
	ކުންފުނީގެ ޑިރެކްޓަރުންގެ ބޯޑުގައި ހިމެނޭ ޑިރެކްޓަރުންގެ މަސްލަޙަތު ފުށުއަރާ ފަރާތްތަކާއި ކަންކަމާގުޅޭ މަޢުލޫމާތު ހިމެނޭ ދަފްތަރެއް ކުންފުނީގެ ސެކެޓްރީ އެކުލަވާލައި ބަލަހައްޓަމުން ގެންދަންވާނެއެވެ.

	ފަސްވަނަ ބައި – ކުންފުނީގެ ޑިރެކްޓަރުން އަދި އޮފިސަރުން

	ޑިރެކްޓަރުންގެ އަސާސީ ޝަރުޠުތައް
	46.
	ކުންފުނީގެ ޑިރެކްޓަރުންގެ ބޯޑުގައި ޑިރެކްޓަރެއްގެ ގޮތުގައި ޢައްޔަންކުރެވޭނީ އަންނަނިވި ޝަރުޠުތައް ފުރިހަމަވާ ފަރާތްތަކެވެ.

	
	
	(ހ)
	ޢުމުރުން 25 (ފަންސަވީސް) އަހަރު ފުރިފައިވާ ފަރާތެއް ކަމަށްވުން؛

	
	
	(ށ)
	ދިވެހިރާއްޖޭގެ ޝަރުޢީ އެއްވެސް ކޯޓެއްގައި ސާބިތު ދަރަންޏެއް އޮވެ ދަރަންޏާއި އެއްގޮތަށް ފައިސާ ދައްކަމުންނުދާ ފަރާތެއް ކަމުގައި ނުވުން؛

	
	
	(ނ)
	ކުންފުނީގެ ޤާނޫނުގައި ކަނޑައަޅާފައިވާ ކުންފުންޏެއްގެ ޑިރެކްޓަރުންގެ ޝަރުޠު ފުރިހަމަވާ ފަރާތެއް ކަމުގައިވުން؛ 

	
	
	(ރ)
	ކުންފުނިން ކުރަމުންދާ ވިޔަފާރިއާއި ސީދާގޮތުން ވާދަކުރާ ކުންފުންޏެއްގެ ވިޔަފާރިއެއްގެ ހިއްސާދާރެއް ނުވަތަ ޑިރެކްޓަރެއް ނުވަތަ ހިންގުމުގެ އިސް މަޤާމެއް އަދާކުރާ ފަރާތެއް ކަމުގައި ނުވުން؛

	
	
	(ބ)
	ކުންފުނިންދޭ އާންމު ޚިދުމަތްތައް ފިޔަވައި، ކުންފުންޏާއިއެކު ވިޔަފާރީގެ މުޢާމަލާތުކުރާ، ކުންފުންޏެއް ނުވަތަ ވިޔަފާރިއެއްގެ ހިއްސާދާރެއް ނުވަތަ ޑިރެކްޓަރެއް ނުވަތަ ހިންގުމުގެ އިސް މަޤާމެއް އަދާކުރާ ފަރާތެއް ކަމުގައި ނުވުން؛

	
	
	(ޅ)
	ކޮރަޕްޝަން، ޚިޔާނާތް ނުވަތަ މަނީ ލޯންޑިރިންގފަދަ ކުށެއްގެ ތުހުމަތުކުރެވި ތަޙްޤީޤެއް ހިންގަމުންދާ ފަރާތެއް ކަމުގައި ނުވުން؛ 

	
	
	(ކ)
	ޖިނާއީ ކުށެއް ކުރިކަން ސާބިތުވުމުގެ ސަބަބުން ޙުކުމް ތަންފީޛުކުރަމުންދާ ފަރާތަކަށް ނުވުން؛

	
	
	(އ)
	އެމީހަކީ، އަންނަނިވި ޤާނޫނުތަކުގެ ދަށުން ކަނޑައެޅިފައިވާ އެއްވެސް ކުށެއް ކުރިކަން ޝަރީޢަތަށް ސާބިތުވެފައިވާ މީހެއްނަމަ، އެކުށަކާއި ގުޅިގެން ކޮށްފައިވާ ޙުކުމް ތަންފީޛުކޮށްނިމި ނުވަތަ އެކުށަކަށް މާފުދެވުނު ތާރީޚުން ފެށިގެން މީލާދީގޮތުން 10 (ދިހައެއް) އަހަރު ދުވަސް ހަމަވެފައިވާ މީހެއްކަމުގައިވުން:

	
	
	
	(1)
	ޤާނޫނު ނަންބަރު 12/2013 (މީހުން ޓްރެފިކް ކުރުން ހުއްޓުވުމުގެ ޤާނޫނު)؛

	
	
	
	(2)
	ޤާނޫނު ނަންބަރު 2000/2 ( ކޮރަޕްޝަން ހުއްޓުވުމާއި މަނާކުރުމުގެ ޤާނޫނު)؛

	
	
	
	(3)
	ޤާނޫނު ނަންބަރު 10/2014 (މަނީ ލޯންޑަރިންގ އަދި ޓެރަރިޒަމަށް ފައިނޭންސްކުރުން ހުއްޓުވުމުގެ ޤާނޫނު)؛

	
	
	
	(4)
	ޤާނޫނު ނަންބަރު 16/2014 (ޖިންސީ ފުރައްސާރަކުރުމާއި ގޯނާކުރުން ހުއްޓުވުމުގެ ޤާނޫނު)؛

	
	
	(ވ)
	އެމީހަކީ މި މާއްދާގެ (ބ) ގައި ބަޔާންކުރާ ކުށްތައް ފިޔަވައި، އެނޫން ޖިނާއީ ކުށެއް ކުރިކަން ސާބިތުވެފައިވާ ފަރާތެއްނަމަ، އެކުށަކާ ގުޅިގެން ކޮށްފައިވާ ޙުކުމް ތަންފީޛުކޮށް ނިމުނު ތާރީޚުން ފެށިގެން ނުވަތަ އެކުށަކަށް މާފުދެވުނު ތާރީޚުން ފެށިގެން މީލާދީގޮތުން 5 (ފަހެއް) އަހަރު ދުވަސް ހަމަވެފައިވާ ފަރާތަކަށްވުން.

	ކުންފުނީގެ މައްޗަށް ވަކިވަކި ޑިރެކްޓަރުންނަށް އޮންނަ ޒިންމާތައް
	47.
	ކުންފުނީގެ ޑިރެކްޓަރުންގެ ބޯޑުގެ ކޮންމެ ޑިރެކްޓަރަކުމެ، ކުންފުނީގެ ޑިރެކްޓަރެއްގެ މަޤާމުގައި ހުރިހާ ހިނދަކު އަންނަނިވި ޒިންމާތަކާއި ވާޖިބުތައް އަދާކުރުން ލާޒިމުވާނެއެވެ. 

	
	
	(ހ)
	ކުންފުނީގެ ހިއްސާދާރުންނާއި ކުންފުނީގެ މަޤްޞަދުތަކާއި ކުންފުނީގެ މަސްލަޙަތު ރައްކާތެރިކުރުމުގެ ގޮތުން ހެޔޮ ނިޔަތުގައި ކުންފުންޏަށް އެންމެ ފައިދާހުރި ގޮތުގައި ކުންފުނި ކުރިއެރުވުމަށް މަސައްކަތްކުރުން؛

	
	
	(ށ)
	ކުންފުނީގެ ޑިރެކްޓަރެއްގެ މަސްޢޫލިއްޔަތުތަކާއި ޒިންމާތައް އަދާކުރުމުގައި އެއްވެސް ފަރާތެއްގެ ނުފޫޒުން އެއްކިބާވެހުރެ މުސްތަޤިއްލުކަމާއިއެކު ނިންމުންތައް ނިންމުން؛

	
	
	(ނ)
	ސީދާ ގޮތުން ވިޔަސް ނުވަތަ ނުސީދާގޮތުން ވިޔަސް، މަސްލަޙަތު ފުށުއަރާފަދަ އެންމެހައި ކަމަކުން ދުރުހެލިވުމާއިއެކު، ކުންފުނީގެ ޑިރެކްޓަރުންގެ ބޯޑުގައި މަސްލަޙަތު ފުށުއަރާ އެއްވެސް ކަމަކާ ގުޅޭގޮތުން ނިންމާ ނިންމުމެއްގައި ބައިވެރިނުވުން؛

	
	
	(ރ)
	ކުންފުނީގެ ޑިރެކްޓަރެއްގެ މަސްޢޫލިއްޔަތުތަކާއި ޒިންމާތައް އަދާކުރުމުގެ ތެރެއިން ނިންމާ އެއްވެސް ނިންމުމެއްގެ މުޤާބިލުގައި ތިންވަނަ ފަރާތެއްގެ އަތުން ސީދާ ގޮތުން ނުވަތަ ނުސީދާ ގޮތުން ނަމަވެސް އެއްވެސް މަންފާއެއް ނުހޯދުން ނުވަތަ ހޯދުމަށް ނުވަތަ ލިބިގަތުމަށް އެދުން؛

	
	
	(ބ)
	ކުންފުނީގެ ފަރާތުން ކުރާ އެއްވެސް މުޢާމަލާތެއްގައި އަމިއްލަ މަސްލަޙަތެއް ހިމެނޭނަމަ އެކަން ދުރާލައި ކުންފުނީގެ ޑިރެކްޓަރުންގެ ބޯޑަށް ހާމަކުރުން؛

	
	
	(ޅ)
	ކުންފުނީގެ ޑިރެކްޓަރެއްގެ ހައިސިއްޔަތުން ލިބޭ ކުންފުނީގެ ސިއްރުތައް އެހެން ތިންވަނަ ފަރާތަކަށް ހާމަނުކުރުމާއި ކުންފުނީގެ ސިއްރުތައް ރައްކާތެރިކުރުން؛

	
	
	(ކ)
	ކުންފުނީގެ ޑިރެކްޓަރެއްގެ މަޤާމުގެ ނުފޫޒު ބޭނުންކޮށްގެން ކުންފުނީގެ މުވައްޒަފުން ނުވަތަ ކުންފުނީގެ ވަސީލަތްތައް ނުވަތަ ކުންފުނީގެ މަސައްކަތްތައް އެ ޑިރެކްޓަރެއްގެ އަމިއްލަ މަސްލަޙަތަށް ފަހިވާގޮތަށް ގެންދިޔުން ނުވަތަ ގެންދިޔުމަށް މަސައްކަތް ނުކުރުން.

	ޑިރެކްޓަރުން ޢައްޔަންކުރުމާއި މަޤާމުން ވަކިކުރުން
	48.
	ކުންފުނީގެ ޑިރެކްޓަރުންގެ ބޯޑުގައި ހިމެނޭ ޑިރެކްޓަރުން ޢައްޔަންކޮށް ވަކިކުރާނީ ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުންނެވެ.

	ޑިރެކްޓަރުކަމުން އިސްތިޢުފާދިނުން
	49.
	ކުންފުނީގެ ޑިރެކްޓަރަކު މަޤާމުން އިސްތިޢުފާދޭން ބޭނުންވެއްޖެނަމަ، އިސްތިޢުފާދިންކަން ބަޔާންކޮށް ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑަށް ލިޔުމުން އެންގުމުން، އެ ލިޔުން ބޯޑަށް ލިބުމުން ބޯޑުން އެ ފަރާތެއްގެ އިސްތިއުފާ ޤަބޫލުކުރިކަން އެންގުމުން އެ ތާރީޚުން ފެށިގެން އެ ޑިރެކްޓަރަކު ކުންފުނީގެ ޑިރެކްޓަރުގެ މަޤާމުން ވަކިވީއެވެ.

	ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަން
	50.
	(ހ)
	ކުންފުނީގެ ޑިރެކްޓަރުންގެ ބޯޑުގެ ރިޔާސަތު ބަލަހައްޓާނެ ޑިރެކްޓަރުންގެ ބޯޑުގެ ޗެއަރޕާސަންއެއް ހުންނަންވާނެއެވެ.

	
	
	(ށ)
	ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަންއަކީ ނޮން-އެގްޒެކެޓިވް ޑިރެކްޓަރެކެވެ.

	
	
	(ނ)
	ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަން ޢައްޔަންކޮށް ވަކިކުރާނީ ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުންނެވެ.

	
	
	(ރ)
	ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަންއަކީ އަންނަނިވި މަސްޢޫލިއްޔަތުތައް އުފުލާ ފަރާތެވެ.

	
	
	
	(1)
	ކުންފުނީގެ އާންމު ޖަލްސާތަކުގެ ރިޔާސަތު ބެލެހެއްޓުން؛

	
	
	
	(2)
	ކުންފުނީގެ ޑިރެކްޓަރުންގެ ބޯޑުގެ ޖަލްސާތައް އެޖެންޑާކުރުން؛ އަދި

	
	
	
	(3)
	ކުންފުނީގެ ޑިރެކްޓަރުންގެ ބޯޑުގެ ޖަލްސާތަކުގެ ރިޔާސަތު ބެލެހެއްޓުން؛

	
	
	
	(4) 
	ކުންފުނީގެ އެގްޒެކެޓިވް ޑިރެކްޓަރުންނާއި ނޮން-އެގްޒެކެޓިވް ޑިރެކްޓަރުންގެ މެދުގައި އަދި ބޯޑާއި މެނޭޖްމަންޓާއި ދެމެދު ހަރުދަނާ ގޮތެއްގައި ގުޅުން ބަދަހިކުރުން؛

	
	
	
	(5) 
	ޤާނޫނާއި ގަވާއިދުތަކާ އަދި ކޯޕަރޭޓް ގަވަރނަންސްގެ މިންގަނޑުތަކަށް ކުންފުނިން ތަބާވަމުންގެންދާކަން ބެލުން.  

	ކުންފުނީގެ މެނޭޖިންގ ޑިރެކްޓަރު
	51.
	(ހ)
	ކުންފުނީގެ ޑިރެކްޓަރުންގެ ބޯޑުން ފާސްކުރާ އެންމެހައި ކަންކަން ތަންފީޛުކޮށް ކުންފުނި ހިންގުމުގައި ކުންފުނީގެ މެނޭޖްމަންޓްގެ އެންމެ އިސް ފަރާތެއްގެ ހައިސިއްޔަތުން، ދުވަހުން ދުވަހަށް ކުންފުނި ހިންގުމުގެ އެންމެ އިސް މަސްޢޫލިއްޔަތު އަދާކުރާނެ، އަދި ކުންފުނީގެ މެނޭޖްމަންޓާގުޅޭ އެންމެހައި ކަންކަމުގައި ޑިރެކްޓަރުންގެ ބޯޑަށް ޖަވާބުދާރީވާނެ މެނޭޖިންގ ޑިރެކްޓަރަކު ހުންނަންވާނެއެވެ. 

	
	
	(ށ)
	ކުންފުނީގެ މެނޭޖިންގ ޑިރެކްޓަރަކީ ކުންފުނީގެ ޑިރެކްޓަރުންގެ ބޯޑުގައި ހިމެނޭ އެގްޒެކެޓިވް ޑިރެކްޓަރެކެވެ.

	
	
	(ނ)
	ކުންފުނީގެ މެނޭޖިންގ ޑިރެކްޓަރު ޢައްޔަންކޮށް ވަކިކުރާނީ ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުންނެވެ.

	
	
	(ރ)
	ކުންފުނީގެ މެނޭޖިންގ ޑިރެކްޓަރަކީ އަންނަނިވި މަސްޢޫލިއްޔަތުތައް އުފުލާ ފަރާތެވެ.

	
	
	
	(1)
	ކުންފުނީގެ ޤާނޫނާއި މި ގަވާއިދުގައި ބަޔާންކުރާ ގޮތުގެމަތިން ކުންފުނީގެ ކަނޑައަޅާފައިވާ މާލީ އަދި ހިންގުމުގެ ލަނޑުތައް ހާސިލުވާނެގޮތަށް ކުންފުނި ދުވަހުން ދުވަހަށް ހިންގުމުގެ އެންމެހައި ކަންކަން ވިލަރެސްކޮށް ބެލެހެއްޓުން؛ 

	
	
	
	(2) 
	ކުންފުނީގެ ހިންގުމާއި އޮޕަރޭޝަންތަކާ ގުޅޭގޮތުން ކުންފުނީގެ ޑިރެކްޓަރުންގެ ބޯޑުން ފާސްކުރާ އެންމެހައި ކަންކަން ތަންފީޛުކުރުން؛

	
	
	
	(3)
	ކުންފުނީގެ ވިޔަފާރިއާއި ކުންފުނީގެ މަސައްކަތްތަކާއި ގުޅޭގޮތުން ކުންފުނީގެ އެންމެ އިސް ހިންގުންތެރިޔާގެ ހައިސިއްޔަތުން ކުންފުނި ތަމްސީލުކުރުން؛

	
	
	
	(4)
	މި ގަވާއިދުގައި އެހެން ގޮތަކަށް ކަނޑަނާޅާހާ ހިނދަކު، ކުންފުނީގެ ފަރާތުން ސޮއިކޮށް ތަސްދީޤުކުރަންޖެހޭ އެންމެހައި ލިޔެކިޔުންތަކުގައި ކުންފުނީގެ ފަރާތުން ސޮއިކުރުން؛ އަދި

	
	
	
	(6)
	ކުންފުނީގެ މެނޭޖިންގ ޑިރެކްޓަރު ކުރުމަށް މި ގަވާއިދުގައި ލާޒިމްކުރާ އެންމެހައި ކަންކަން ކުރުން.

	ކުންފުނީގެ އެގްޒެކެޓިވް ޑިރެކްޓަރުން
	52. 
	(ހ)
	ކުންފުނީގެ ޑިރެކްޓަރުންގެ ބޯޑުގެ އެގްޒެކްޓިވް ޑިރެކްޓަރުންގެ ގޮތުގައި ތިބޭނީ މެނޭޖިންގ ޑިރެކްޓަރު އަދި [ޑެޕިއުޓީ މެނޭޖިންގ ޑިރެކްޓަރ، ކުންފުނީގެ ހިސާބު ބަލަހައްޓާ ޑިޕާޓްމަންޓުގެ އިސްވެރިޔާ ނުވަތަ ކުންފުނީގެ އޮޕަރޭޝަންސްގެ އިސްވެރިޔާ] އެވެ.[footnoteRef:3] [3:  އެގްޒެކެޓިވް ޑިރެކްޓަރުންގެ އަދަދު 1 (އެކެއް) އަށް ވުރެ އިތުރުވާ ހާލަތުގައި ބޯޑުގެ އެގްޒެކްޓިވް ޑިރެކްޓަރުންގެ ގޮތުގައި ތިބޭނެ ފަރާތްތައް ބަޔާން ކުރަންވާނީ މި މާއްދާގައި ބަޔާންކޮށްފައިވާ ގޮތަށެވެ.] 


	
	
	(ށ)
	މި މާއްދާގެ (ހ) ގައި ބަޔާންކޮށްފައިވާ ކުންފުނީގެ އެގްޒެކެޓިވް ޑިރެކްޓަރުން ކުންފުނީގެ ބޯޑަށް ޢައްޔަންކޮށް ވަކިކުރާނީ ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުންނެވެ.

	ކުންފުނީގެ ސެކެޓްރީ
	53.
	(ހ)
	ކުންފުނީގެ ޤާނޫނާއި މި ގަވާއިދުގައި ކުންފުނީގެ ސެކެޓްރީގެ މަސްޢޫލިއްޔަތުތައް އަދާކުރާނެ ކުންފުނީގެ ސެކެޓްރީއެއް ހުންނަންވާނެއެވެ. ކުންފުނީގެ ސެކެޓްރީ ޖަވާބުދާރީވާނީ ކުންފުނީގެ ޑިރެކްޓަރުންގެ ބޯޑަށެވެ.

	
	
	(ށ)
	ކުންފުނީގެ ސެކެޓްރީ ޢައްޔަންކޮށް ވަކިކުރާނީ ކުންފުނީގެ ޑިރެކްޓަރުންގެ ބޯޑުންނެވެ.

	
	
	(ނ)
	ކުންފުނީގެ ސެކެޓްރީގެ މަޤާމަށް ޢައްޔަންކުރެވޭ ފަރާތެއްގެ ކިބައިގައި އަންނަނިވި ޝަރުޠުތައް ފުރިހަމަވާންވާނެއެވެ.

	
	
	
	(1)
	އުމުރުން 18 (އަށާރަ) އަހަރު ފުރިފައިވުން؛

	
	
	
	(2)
	ދިވެހި ރައްޔިތެއް ކަމުގައިވުން؛

	
	
	
	(3)
	ކުންފުނީގެ ޑިރެކްޓަރެއް ކަމުގައިނުވުން؛ 

	
	
	
	(4)
	ކުންފުނީގެ ޑިރެކްޓަރުންގެ ކިބައިގައި ފުރިހަމަވާން މި ގަވާއިދުގައި ލާޒިމްކުރާ އަސާސީ ޝަރުޠުތައް ފުރިހަމަވާ ފަރާތެއް ކަމުގައިވުން؛ އަދި

	
	
	
	(5)

	ކުންފުނީގެ ޤާނޫނުގައި ބަޔާންކުރާ މަސްއޫލިއްޔަތު އަދާކުރެވޭނެ ފަދަ މީހަކަށްވުން. 

	
	
	
	(6)

	ސަރުކާރު ހިއްސާވާ ކުންފުނިތަކުގެ ސެކްރެޓަރީންގެ މަގާމުގެ މަސްއޫލިއްޔަތާއި ޒިންމާތައް ކަމުގައި ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުން ކަނޑައަޅާފައިވާ މަސްއޫލިއްޔަތުތަކާއި އަދި ޒިންމާތައް އަދާކުރެވޭނެ ފަދަ މީހަކަށްވުން.

	
	
	(ރ)
	ކުންފުނީގެ ސެކެޓްރީ އަންނަނިވި ޒިންމާތަކާއި މަސްޢޫލިއްޔަތުތައް އަދާކުރަންވާނެއެވެ.

	
	
	
	(1)
	ކުންފުނީގެ އާންމު ޖަލްސާތަކާގުޅޭ އެންމެހައި އިދާރީ އިންތިޒާމުތައް ކުންފުނީގެ ޑިރެކްޓަރުންގެ ބޯޑުގެ ލަފަޔާއި އިރުޝާދުގެ ދަށުން ވިލަރެސްކޮށް އިންތިޒާމުކުރުން؛

	
	
	
	(2)
	ކުންފުނީގެ ޑިރެކްޓަރުންގެ ބޯޑުގެ ޖަލްސާތަކުގެ އެންމެހައި އިދާރީ އިންތިޒާމުތައް ކުންފުނީގެ ޑިރެކްޓަރުންގެ ބޯޑުން ކަނޑައަޅާ އުސޫލުތަކާއި އެއްގޮތްވާ ގޮތުގެމަތިން އަދި ކުންފުނީގެ ޑިރެކްޓަރުންގެ ބޯޑުގެ ޗެއަރޕާސަންގެ ބެލުމުގެ ދަށުން ވިލަރެސްކޮށް އިންތިޒާމުކުރުން؛

	
	
	
	(3)
	ކުންފުނީގެ އާންމު ޖަލްސާތަކާއި ޚާއްޞަ އާންމު ޖަލްސާތަކާއި ކުންފުނީގެ ޑިރެކްޓަރުންގެ ބޯޑުގެ ޖަލްސާތަކުގެ ޔައުމިއްޔާ ލިޔެ ބެލެހެއްޓުން؛ 

	
	
	
	(4)
	ކުންފުނީގެ ޤާނޫނާއި މި ގަވާއިދުގައި ކުންފުނީގެ ފަރާތުން އެކުލަވާލައި ބަލަހައްޓަންޖެހޭ އެންމެހައި ދަފްތަރުތައް އެކުލަވާލައި ގަވާއިދުން ބަލަހައްޓަމުން ގެންދިޔުން؛

	
	
	
	(5)
	ކުންފުނީގެ ޤާނޫނުގައި ނުވަތަ މި ގަވާއިދުގައި، ކުންފުނީގެ ފަރާތުން ރަޖިސްޓްރަރ އޮފް ކޮމްޕެނީޒްއަށް ހުށަހަޅަންޖެހޭ އެންމެހައި ލިޔެކިޔުންތައް ތައްޔާރުކޮށް ކުންފުނީގެ ޑިރެކްޓަރުންގެ ބޯޑުގެ އިރުޝާދާއި އެއްގޮތްވާ ގޮތުގެމަތިން ހުށަހަޅަމުން ގެންދިޔުން؛ 

	
	
	
	(6)
	ކުންފުނިން އެކުންފުނީގެ ދުސްތޫރު އަދި ޤާނޫނުތަކާ ގަވާއިދުތަކާ އަދި ކުންފުނިތަކުން ތަބާވާންޖެހޭ ކޯޑް އޮފް ކޮންޑަކްޓްއާއި އުސޫލުތަކަށް ތަބާވާކަން ކަށަވަރުކުރުން؛

	
	
	
	(7)
	ކުންފުނީގެ ޤާނޫނުގައި ނުވަތަ މި ގަވާއިދުގައި ކުންފުނީގެ ސެކެޓްރީ ކުރަންޖެހޭނެކަމަށް ބަޔާންކުރާ އެންމެހައި ކަންކަން ކުރުން.

	
	
	
	(8)
	ސަރުކާރު ހިއްސާވާ ކުންފުނިތަކުގެ ސެކްރެޓަރީންގެ މަގާމުގެ މަސްއޫލިއްޔަތާއި ޒިންމާތައް ކަމުގައި ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުން ކަނޑައަޅާފައިވާ މަސްއޫލިއްޔަތުތަކާއި އަދި އެންމެހާ ޒިންމާތައް އަދާކުރުން. 

	
	
	(ބ)
	ކުންފުނީގެ ސެކެޓްރީގެ އުޖޫރަ ކަނޑައަޅާނީ ކުންފުނީގެ ޑިރެކްޓަރުންގެ ބޯޑުން ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުގެ ލަފާގެ މަތިންނެވެ.  

	ހަތްވަނަ ބައި – ކުންފުނީގެ މެނޭޖްމަންޓް

	ކުންފުނީގެ މެނޭޖްމަންޓް
	54.
	(ހ)
	ކުންފުނީގެ މެނޭޖްމަންޓް އެކުލެވިގެންވަނީ، ކުންފުނީގެ މެނޭޖިންގ ޑިރެކްޓަރާއި، ކުންފުނީގެ އެގްޒެކެޓިވް ޑިރެކްޓަރުންނާއި ކުންފުނީގެ މުވައްޒަފުންގެ މައްޗަށެވެ.

	
	
	(ށ)
	ކުންފުނީގެ މެނޭޖްމަންޓްގެ އެންމެ އިސް ފަރާތަކީ ކުންފުނީގެ މެނޭޖިންގ ޑިރެކްޓަރެވެ.

	
	
	(ނ)
	ކުންފުނީގެ ޑިރެކްޓަރުންގެ ބޯޑުން ކަނޑައަޅާ ގޮތެއްގެމަތިން ކުންފުނީގެ މެނޭޖްމަންޓުން ކުންފުނީގެ ކަންކަމުގައި ކުންފުނީގެ ޑިރެކްޓަރުންގެ ބޯޑަށް ޖަވާބުދާރީވާންވާނެއެވެ. އަދި މިގޮތުން، ކުންފުނީގެ ޑިރެކްޓަރުންގެ ބޯޑުން ބޭނުންވެއްޖެ ހިނދެއްގައި، ކުންފުނީގެ މެނޭޖިންގ ޑިރެކްޓަރުންގެ އިތުރުން، ކުންފުނީގެ މެނޭޖްމަންޓްގައި ހިމެނޭ ކުންފުނީގެ ކޮންމެ މުވައްޒަފަކަށް ސީދާ ޑިރެކްޓަރުންގެ ބޯޑަށް ޖަވާބުދާރީވުމަށް އެންގިދާނެއެވެ.

	ކުންފުނީގެ މުވައްޒަފުން
	55.
	ކުންފުނީގެ ޑިރެކްޓަރުންގެ ބޯޑުން ކަނޑައަޅާ އުސޫލުތަކާއި އެއްގޮތްވާ ގޮތުގެމަތިން، ކުންފުނީގެ މަސައްކަތްތަކަށް ބޭނުންވާ މުވައްޒަފުން، ދާއިމީ ގޮތެއްގައި ނުވަތަ ވަގުތީ ގޮތެއްގައި، ކުންފުނީގެ ވަޒީފާއަށް ނެގުމުގެ ބާރު ކުންފުނީގެ މެނޭޖްމަންޓަށް ލިބިގެންވެއެވެ.

	ކުންފުނީގެ ޗީފް އިންޓަރނަލް އޮޑިޓަރ
	56.
	(ހ)
	ކުންފުނީގެ އިންޓަރނަލް އޮޑިޓް ނިޒާމު ހިންގައި ބެލެހެއްޓުމުގެ މަސްޢޫލިއްޔަތުތައް، މުސްތަޤިއްލުކަމާއިއެކު ކުރިއަށް ގެންދާނެ ޗީފް އިންޓަރނަލް އޮޑިޓަރެއް ހުންނަންވާނެއެވެ.

	
	
	(ށ)
	ކުންފުނީގެ ޗީފް އިންޓަރނަލް އޮޑިޓަރ ޖަވާބުދާރީވާނީ މި ގަވާއިދުގެ 41 ވަނަ މާއްދާގެ (ހ) ގައި ބަޔާންކުރާ އޮޑިޓް ކޮމިޓީ ނުވަތަ އެއްވެސް ސަބަބެއް މެދުވެރިވެގެން އޮޑިޓް ކޮމިޓީ ނުބޭއްވޭ ޙާލަތެއް މެދުވެރިވެއްޖެނަމަ ކުންފުނީގެ ޑިރެކްޓަރުންގެ ބޯޑަށެވެ. 

	
	
	(ނ)
	މުސްތަޤިއްލުކަމާއިއެކު ކުންފުނީގެ އިންޓަރނަލް އޮޑިޓްގެ ނިޒާމު ހިންގުމަށް ކުންފުނީގެ ޗީފް އިންޓަރނަލް އޮޑިޓަރަށް ބޭނުންވާ މުވައްޒަފުންނާއި ވަސީލަތްތަކާއި، މަސައްކަތްކުރެވޭނޭ މާހައުލެއް، ކުންފުނީގެ އޮޑިޓް ކޮމިޓީން ކަނޑައަޅާ ގޮތެއްގެމަތިން ކުންފުނީގެ މެނޭޖްމަންޓުން ހަމަޖައްސައިދޭންވާނެއެވެ.

	
	
	(ރ)
	ކުންފުނީގެ ޗީފް އިންޓަރނަލް އޮޑިޓަރުގެ ކިބައިގައި ހުންނަންޖެހޭ ޝަރުޠުތައް ކަނޑައަޅާނީ، ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުން އަންގާ ގޮތެއްގެ މަތިން ކުންފުނީގެ އޮޑިޓް ކޮމިޓީންނެވެ.

	
	
	(ބ)
	ކުންފުނީގެ އިންޓަރނަލް އޮޑިޓަރުގެ މަސްޢޫލިއްޔަތުތައް، ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުން އަންގާ ގޮތެއްގެމަތިން ކުންފުނީގެ ޑިރެކްޓަރުންގެ ބޯޑުން ކަނޑައަޅާ ފާސްކުރަންވާނެއެވެ.

	
	
	(ޅ)
	ކުންފުނީގެ އިންޓަރނަލް އޮޑިޓަރަށް، އޭނާގެ މަސްޢޫލިއްޔަތުތައް އަދާކުރުމުގެ ގޮތުން އަންގާ އެންގުންތައް ތަންފީޛުކުރުމާއި، ބޭނުންވާ މަޢުލޫމާތު ފޯރުކޮށްދިނުމުގެ އިންތިޒާމު، ކުންފުނީގެ އޮޑިޓް ކޮމިޓީން ކަނޑައަޅާ ގޮތެއްގެމަތިން، ކުންފުނީގެ މެނޭޖިންގ ޑިރެކްޓަރު ހަމަޖައްސައިދޭންވާނެއެވެ.

	އަށްވަނަ ބައި – ކުންފުނީގެ މާލީ ކަންކަން

	ކުންފުނީގެ މާލީ އަހަރު
	57.
	ކުންފުނީގެ މާލީ އަހަރު ގުނޭނީ ކޮންމެ މީލާދީ އަހަރެއްގެ ޖަނަވަރީ މަހުގެ 1 ވަނަ ދުވަހުން ފެށިގެން އެ އަހަރެއްގެ ޑިސެމްބަރު މަހުގެ 31 ވަނަ ދުވަހަށެވެ.

	އަހަރީ ބަޖެޓް ފާސްކުރުން
	58.
	ކުންފުނީގެ މާލީ އަހަރު ފެށުމުގެ ގިނަވެގެން 30 (ތިރީސް) ދުވަހުގެ ކުރިން އެ އަހަރެއްގައި ކުންފުންޏަށް ލިބޭނެކަމަށް ލަފާކުރާ އާންމުދަނީއާއި ކުންފުނީގެ ފަރާތުން ކުރުމަށް ހަމަޖެހިފައިވާ ޚަރަދުތަކުގެ ތަފްސީލު ހިމެނޭ އަހަރީ ބަޖެޓެއް ކުންފުނީގެ ޑިރެކްޓަރުންގެ ބޯޑުން ފާސްކޮށް ތަންފީޛުކުރަންވާނެއެވެ.

	ދަރަންޏަށް ފައިސާ ހޯދުން
	59.
	(ހ)
	ކުންފުނީގެ ހިންގުމަށާއި ހަރުމުދާ ގަތުމަށް ކުންފުނީގެ ޑިރެކްޓަރުންގެ ބޯޑުން ކަނޑައަޅާ އުސޫލުތަކާއި އެއްގޮތްވާ ގޮތުގެމަތިން ކުންފުންޏަށް ބޭނުންވާ ފައިސާ ދަރަންޏަށް ދިވެހިރާއްޖެއިން އަދި ދިވެހިރާއްޖޭން ބޭރުން ނެގިދާނެއެވެ. އަދި މިފަދައިން ފައިސާ ނެގުމުގެ ގޮތުން ކުންފުނީގެ ފަރާތުން ކުންފުނީގެ ހަރުމުދާ ރަހުނުކުރުމާއި ޗާޖުތައް އުފެއްދުމާއި، ކުންފުނީގެ ފަރާތުން ޑިބެންޗަރ ދޫކުރުމާއި ކޯޕަރޭޓް ގެރެންޓީދިނުން ފަދަ ކަންކަން ކުރެވިދާނެއެވެ.

	
	
	(ށ)
	މި މާއްދާގެ (ހ) ގައި އެހެން ބަޔާންކޮށްފައި ވީނަމަވެސް، ކުންފުނީގެ ނަމުގައި، ނުވަތަ ކުންފުނިން ގެރެންޓީދީގެން، ކުންފުނީގެ ރައުސްމާލުގެ 20% (ވިހި އިންސައްތަ) އަށްވުރެ ބޮޑު ޢަދަދެއްގެ ލޯނު ނުވަތަ ކްރެޑިޓް ފެސިލީޓީއެއް ނަގަންވާނީ، ކުންފުނީގެ ހިއްސާދާރުންގެ ހުއްދަ ލިޔުމުން ހޯދުމަށްފަހު، ކުންފުނީގެ ޑިރެކްޓަރުންގެ ބޯޑުގެ ޖުމްލަ މެންބަރުންގެ އަޣުލަބިއްޔަތުން ފާސްކުރުމަށް ފަހުގައެވެ.

	ހަރުމުދާ ވިއްކުމާއި ދޫކޮށްލުން
	60.
	ކުންފުނީގެ ހަރުމުދަލުގެ ތެރެއިން ކުންފުނީގެ ރައުސްމާލުގެ 5% (ފަހެއް އިންސައްތަ) އަށްވުރެ ބޮޑު ޢަދަދެއްގެ އަގުހުރި ހަރުމުދަލެއް ވިއްކާލަންވާނީ ނުވަތަ ދޫކޮށްލަންވާނީ، ކުންފުނީގެ ހިއްސާދާރުންގެ ހުއްދަ ލިޔުމުން ހޯދުމަށްފަހު، ކުންފުނީގެ ޑިރެކްޓަރުންގެ ބޯޑުގެ ޖުމްލަ މެންބަރުންގެ އަޢުލަބިއްޔަތުން ފާސްކުރުމަށް ފަހުގައެވެ.

	ކޮންމެ ކުއާޓަރެއް ނިމުމުން އެ ކުއާޓަރެއްގެ މާލީ ބަޔާން ތައްޔާރުކުރުން
	61.
	(ހ)
	މީލާދީ ކޮންމެ އަހަރެއްގެ ކޮންމެ ކުއާޓަރެއް ނިމޭ ތާރީޚުން ފެށިގެން ގިނަވެގެން 30 (ތިރީސް) ދުވަހުގެ ތެރޭގައި، ކުންފުނީގެ މާލީ ބަޔާން އެކުލަވާލައި ކުންފުނީގެ ޑިރެކްޓަރުންގެ ބޯޑުން ފާސްކުރަންވާނެއެވެ.

	
	
	(ށ)
	މި މާއްދާގެ (ހ) ގެ ދަށުން ފާސްކުރާ ކޮންމެ ކުއާޓަރެއްގެ މާލީ ބަޔާން ކުންފުނީގެ ބޯޑުން ފާސްކުރާ ތާރީޚުން ފެށިގެން ގިނަވެގެން 3 (ތިނެއް) ދުވަހުގެ ތެރޭގައި ކުންފުނީގެ ސެކެޓްރީ އެ ބަޔާން ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑާއި ހިއްސާކުރަންވާނެއެވެ.

	އަހަރީ މާލީ ބަޔާން
	62.
	ކުންފުނީގެ މާލީ އަހަރު ނިމޭ ތާރީޚުން ފެށިގެން ގިނަވެގެން 90 (ނުވަދިހަ) ދުވަހުގެ ތެރޭގައި ކުންފުނީގެ އެ އަހަރެއްގެ މާލީ ބަޔާން ކުންފުނީގެ އަހަރީ އާންމު ޖަލްސާއަށް ހުށަހެޅުމުގެ ގޮތުން އެކުލަވާލައި، ކުންފުނީގެ ޑިރެކްޓަރުންގެ ބޯޑުން ފާސްކުރަންވާނެއެވެ.

	ނުވަވަނަ ބައި – ކުންފުނި އުވާލުމާއި ލިކުއިޑޭޓަރުން ޢައްޔަންކުރުން

	ކުންފުނި އުވާލުމަށް ކުންފުނިން ނިންމުން
	63.
	ކުންފުނީގެ ފަރާތުން ކުންފުނި އުވާލުމަށް ނިންމޭނީ އަންނަނިވި ގޮތުގެމަތިންނެވެ.

	
	
	(ހ)
	ކުންފުނި އުވާލުމަށް ނިންމުމާ ގުޅޭގޮތުން ކުންފުނީގެ ޑިރެކްޓަރުންގެ ބޯޑުން ފާސްކުރާ ޤަރާރަކާއެކު؛ އަދި

	
	
	(ށ)
	މި މާއްދާގެ (ހ) ގައި ބަޔާންކުރާ ޤަރާރު ކުންފުނީގެ ހިއްސާދާރުންގެ ޚާއްޞަ ޤަރާރަކުން ފާސްކުރުމަށްފަހު. 

	ލިކުއިޑޭޓަރު ޢައްޔަންކުރުން
	64.
	ކުންފުނީގެ ފަރާތުން ކުންފުނި އުވާލުމާ ގުޅޭގޮތުން ބޭއްވޭ ޑިރެކްޓަރުންގެ ބޯޑުގެ ޖަލްސާގައި ކުންފުނި އުވާލުމުގެ މަސައްކަތްކުރާނެ ފަރާތެއް ކުންފުނީގެ ޑިރެކްޓަރުންގެ ބޯޑުން ފާސްކޮށް ހިއްސާދާރުގެ އެންޑޯސްމަންޓަށް ފޮނުވަންވާނެއެވެ. އަދި ކުންފުނި އުވާލުމަށް ލިކުއިޑޭޓަރެއް ޢައްޔަންކުރެވުނީކަމަށް ބަލާނީ، ކުންފުނީގެ ހިއްސާދާރުން ޑިރެކްޓަރުންގެ ބޯޑުން ހުށަހަޅާ ލިކުއިޑޭޓަރު ޢައްޔަންކުރުމަށް ކުންފުނީގެ ހިއްސާދާރުންގެ ޚާއްޞަ ޤަރާރަކުން ފާސްކުރުމުންނެވެ.

	ލިކުއިޑޭޓަރު ވަކިކުރުން
	65.
	މި ގަވާއިދުގެ 64 ވަނަ މާއްދާގެ ދަށުން ޢައްޔަންކުރެވޭ ލިކުއިޑޭޓަރު، ކުންފުނި އުވާލުމުގެ މަސައްކަތް ފެށުމަށްފަހު ވަކިކޮށް އެހެން ފަރާތެއް ޢައްޔަންކުރެވޭނީ ކުންފުނީގެ ހިއްސާދާރުންގެ ޚާއްޞަ ޤަރާރަކުންނެވެ.

	ދިހަވަނަ ބައި – މަޢުލޫމާތު ހާމަކުރުމާއި ޖަވާބުދާރީވުން

	ކުންފުނީގެ މަޢުލޫމާތު ހާމަކުރުމާއި ޝާއިޢުކުރުން
	66.
	ކުންފުނީގެ ވިޔަފާރިއާގުޅޭ ސިއްރުތައް ހިފެހެއްޓުން ފިޔަވައި، ކުންފުނީގެ ހިންގުމާގުޅޭ އެންމެހައި ކަންކަން ކުރިއަށް ގެންދަންވާނީ ހާމަކަން ބޮޑު ދެފުށް ފެންނަ ގޮތެއްގެ މަތިންކަން ކަށަވަރުކުރުމުގެ ގޮތުން އެކުލަވާލަންޖެހޭ އުސޫލުތައް، ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުގެ ލަފާގެ މަތިން، ކުންފުނީގެ ޑިރެކްޓަރުންގެ ބޯޑުން އެކުލަވާލާ ފާސްކުރަންވާނެއެވެ.

	ކުންފުނީގެ ވެބްސައިޓް
	67.
	ކުންފުނީގެ މަސައްކަތްތަކާއި، ކުންފުނިން ކުރަން ރާވާފައިވާ ކަންކަމާ އަދި ހިންގުމާގުޅޭ ކަންކަމާއި އެންމެ ފަހުގެ މަޢުލޫމާތު އާންމުކޮށް ލިބޭނެ އިންތިޒާމު ހަމަޖެހިފައި ހުންނަންވާނެއެވެ. އަދި ކުންފުނީގެ ވެބްސައިޓެއް ކުންފުނީގެ ފަރާތުން ޤާއިމުކޮށް ގަވާއިދުން ބަލަހައްޓަމުން ގެންދަންވާނެއެވެ.

	ކުންފުނީގެ އިންފޮމޭޝަން އޮފިސަރު
	68.
	ކުންފުނީގެ ފަރާތުން އާންމުންނަށާއި އަދި މީޑިއާއަށް މަޢުލޫމާތުދިނުމާއި، އެކިއެކި ފަރާތްތަކުން ކުންފުންޏާގުޅޭ މަޢުލޫމާތު ހޯދުމަށް އެދި ހުށަހަޅާ ހުށަހެޅުންތައް ބަލައިގަނެ މަޢުލޫމާތު ފޯރުކޮށްދިނުމުގެ އެންމެހައި ކަންކަން ބަލަހައްޓާނޭ އިންފޮމޭޝަން އޮފިސަރެއް ކުންފުނީގެ ޑިރެކްޓަރުންގެ ބޯޑުން ކަނޑައަޅާ ގޮތެއްގެ މަތިން ޢައްޔަންކުރަންވާނެއެވެ. 

	އަހަރީ އާންމު ޖަލްސާތައް އާންމުކުރުން
	69.
	އެހެން ގޮތަކަށް ކުންފުނީގެ ޑިރެކްޓަރުންގެ ބޯޑުން ފާސްނުކުރާހާ ހިނދަކު، ކުންފުނީގެ އަހަރީ އާންމު ޖަލްސާތަކުގައި އޮބްޒާވަރުންގެ ގޮތުގައި ބައިވެރިވާން ބޭނުންވާ އާންމު ފަރާތްތަކަށް އެފަދަ ޖަލްސާތަކުގައި ބައިވެރިވުމުގެ އިންތިޒާމު ކުންފުނީގެ ޑިރެކްޓަރުންގެ ބޯޑުން ކަނޑައަޅާ ގޮތެއްގެމަތިން ހަމަޖައްސަންވާނެއެވެ.

	
	
	

	އެގާރަވަނަ ބައި – އެހެނިހެން ކަންކަން

	ހިންގާ ގަވާއިދު ނުވަތަ އަސާސީ ގަވާއިދަށް ބަދަލުގެނައުން
	70.
	ކުންފުނީގެ ހިންގާ ގަވާއިދަށް ނުވަތަ އަސާސީ ގަވާއިދަށް އެއްވެސް އިސްލާޙެއް ނުވަތަ ބަދަލެއް ގެންނަންވާނީ، އެފަދަ ބަދަލުތަކެއް ގެނައުމާއި ގުޅޭގޮތުން ކުންފުނީގެ ޑިރެކްޓަރުންގެ ބޯޑުން ފާސްކޮށް އަދި ފާސްކުރާ އިޞްލާޙޫތައް ގެނައުމަށް ކުންފުނީގެ ހިއްސާދާރުންގެ ޚާއްޞަ ޤަރާރަކުން ފާސްކުރުމަށްފަހުގައެވެ.

	ހިންގާ ގަވާއިދަށް ޢަމަލުކުރަން ފެށުން
	71.
	މި ހިންގާ ގަވާއިދަށް ޢަމަލުކުރަން ފަށާނީ، މި ހިންގާ ގަވާއިދު ކުންފުނީގެ ޑިރެކްޓަރުންގެ ބޯޑުން ފާސްކޮށް އަދި ކުންފުނީގެ ހިއްސާދާރުންނަށް ހުށަހަޅައި ކުންފުނީގެ ހިއްސާދާރުންގެ ޚާއްޞަ ޤަރާރަކުން ފާސްކުރުމަށްފަހުގައެވެ. 

	ހިންގާ ގަވާއިދަށް އަމަލުކުރަން ލާޒިމްވުން
	72.
	ކުންފުނީގެ އެންމެހައި ކަންކަން ނިންމުމާއި، ކުންފުނީގެ ފަރާތުން ކުރެވޭ އެންމެހައި ކަންކަން ކުރެވެނީ މި ހިންގާ ގަވާއިދާ އެއްގޮތަށްކަން ކުންފުނީގެ ޑިރެކްޓަރުންގެ ބޯޑުން ކަށަވަރުކުރަންވާނެއެވެ. އަދި މި ހިންގާ ގަވާއިދު ތަންފީޛުކުރުމުގެ ގޮތުންނާއި މި ގަވާއިދުގައި ބުނާ އެންމެހައި ކަންކަން ފުރިހަމަކުރާކަން ކުންފުނީގެ ޑިރެކްޓަރުންގެ ބޯޑުން ކަށަވަރުކުރަންވާނެއެވެ.

